title: HMS Savage (G20)

text: HMS Savage (viirinumero G20) oli Britannian Kuninkaallisen laivaston S-luokan hävittäjä toisessa maailmansodassa.


title: HMS Savage (G20)

text: Alus tilattiin 9. tammikuuta 1941 Hawthorn Leslie and Companyltä Newcastlesta osana viidettä hätälaivuetta (). Sen köli laskettiin saman vuoden lopulla 7. joulukuuta ja alus laskettiin vesille 24. syyskuuta 1942. Alus valmistui 8. kesäkuuta 1943. Sen pääaseistus poikkesi muista luokan aluksista, koska sille asennettiin 4,7 tuuman tykkien tilalle kaksiputkisiin torneihin asennetut 4,5 tuuman tykit.


title: HMS Savage (G20)

text: Syyskuusta 1945 alkaen alus palveli Portsmouthissa tykistökoululaivana ja se siirrettiin Chathamin reserviin vuonna 1948. Alus palasi palvelukseen testattaessa uusia akseli ja potkuriratkaisuja 1950. Vaikka alus modernisoitiin, se ei koskaan palannut varsinaisesti aktiivipalvelukseen. Alus sijoitettiin poistolistalle 1960 ja se saapui 11. huhtikuuta Newportiin romutettavaksi.


title: Tribecan elokuvajuhlat

text: Tribecan elokuvajuhlat () on vuosittain New Yorkin Manhattanilla Tribecan alueella pidettävä elokuvatapahtuma. Se on järjestetty vuodesta 2002 elävöittämään syyskuun 11. päivän terrori-iskuista kärsinyttä aluetta. Tapahtuman perustivat alun perin elokuvatuottaja Jane Rosenthal, näyttelijä Robert De Niro ja Rosenthalin puoliso Craig Hatkoff.


title: Tribecan elokuvajuhlat

text: Elokuvajuhlilla on nähty myös suomalaisia elokuvia. Vuonna 2005 esitettiin Liisa Helmisen lastenelokuva "Pelikaanimies", vuonna 2010 Mika Ronkaisen ohjaama "Freetime Machos" osallistui dokumenttielokuvien kilpasarjaan ja vuonna 2011 elokuvajuhlilla nähtiin Mika Kaurismäen ohjaama Miriam Makebasta kertova dokumentti "Mama Africa".


title: Tribecan elokuvajuhlat

text: Vuonna 2011 festivaaleilla oli ensimmäistä kertaa esillä myös videopeli, "L.A. Noire".


title: HMS Scorpion (G72)

text: HMS Scorpion (ex-"HMS Sentinel") (viirinumero G72) oli Britannian Kuninkaallisen laivaston S-luokan hävittäjä toisessa maailmansodassa.


title: HMS Scorpion (G72)

text: Alus tilattiin 9. tammikuuta 1941 Cammell Lairdilta Birkenheadistä osana viidettä hätälaivuetta () nimellä "HMS Sentinel" ja sen köli laskettiin vielä samana vuonna 19. kesäkuuta telakkanumerolla 1094. Jokitykkivene "HMS Scorpionin" tuhouduttua Sumatran rannikolla 13. helmikuuta 1942 valmisteilla olevan aluksen nimeksi vaihdettiin "HMS Scorpion". Valmistumista viivästyttivät suunnitteluongelmat sekä aseiden ja tulenjohtojärjestelmien toimituksen viivästyminen. Alus valmistui 11. toukokuuta 1943.


title: HMS Scorpion (G72)

text: Toisen maailmansodan päätyttyä alus siirrettiin reserviin ja se myytiin 1. lokakuuta 1945 Alankomaille, joka liitti aluksen laivastoonsa nimellä "Hr. Ms. Kortenaer". Alus muutettiin 1957 fregatiksi ja se romutettiin 1962.


title: UCLA Bruins

text: UCLA Bruins on yleisnimitys Kalifornian yliopiston (UCLA) urheilujoukkueille. Yliopiston joukkueet kilpailevat Pac-12 Conferencessa. Bruins on yliopistourheilun menestyneimpiä instituutioita.


title: UCLA Bruins

text: Mukana ovat korkeimmalla yliopistotasolla voitetut mestaruudet.


title: Särkkä (Punkalaidun)

text: Särkkä on tanssilava Punkalaitumella, kauniilla paikalla Vehkajärveen pistävällä niemellä. Tanssilavaa ylläpitää urheiluseura Punkalaitumen Kunto. Lava on perustettu vuonna 1938, nykyinen lava on vuodelta 1958. Tanssilattian pinta-ala on 400 m².


title: Mustan kullan maa

text: Mustan kullan maa () on Hergén piirtämä ja käsikirjoittama viidestoista Tintti-sarjakuva, joka julkaistiin ranskaksi vuonna 1950. Suomeksi tarina julkaistiin 1973 Heikki Kaukorannan ja Soile Kaukorannan suomentamana.


title: Mustan kullan maa

text: Belgiaa vaivaa omituinen polttomoottorien räjähdysepidemia. Sen epäillään johtuvan bensiinissä olevasta viasta. Epidemia herättää huolta varsinkin siksi, että samaan aikaan pelätään sodan syttymistä. Polttoaineen pilaantuminen voisi helposti lamauttaa maan koko armeijan. Sodan uhan takia kapteeni Haddock komennetaan laivaston palvelukseen.


title: Mustan kullan maa

text: Tintti sekä Dupont ja Dupond lähtevät öljytankkerilla Khemediin tutkiakseen syitä epidemiaan. Heidät kuitenkin pidätetään laivan saavuttua perille, sillä eräs merimies on lavastanut heidät rikollisiksi. Dupondtit vapautetaan pian, mutta Tintti joutuu šeikki Bab El Ehrin johtamien arabikapinallisten kaappaamaksi. Hän onnistuu pakenemaan tekeytymällä kuolleeksi.


title: Mustan kullan maa

text: Tintti tapaa vanhan vihollisensa tohtori Müllerin, mutta onnistuu pakenemaan tältä. Hän kohtaa Dupondtit ja pääsee kaupunkiin tapaamaan Khemedin emiiriä Ben Kalish Ezabia, joka kertoo tohtori Müllerin (joka käyttää salanimeä professori Smith) edustavan Skoil Petroleum -nimistä öljy-yhtiötä, joka yrittää saada haltuunsa Khemedin öljyvarat toiselta öljy-yhtiöltä Arabexiltä. Kun emiirin poika, prinssi Abdullah, kaapataan, Tintti epäilee tohtori Mülleriä ja lähtee Wadesdahin kaupunkiin, jossa tämä asuu.


title: Mustan kullan maa

text: Ystävänsä senhor Oliveira de Figueiran avulla Tintti tunkeutuu Müllerin linnoitusmaiseen asuntoon. Hän onnistuu löytämään Abdullahin, mutta tämä karkaa häneltä ja päätyy jälleen Müllerin käsiin. Müllerin talon vartijat piirittävät Tintin, mutta äkkiä kapteeni Haddock ryntää apuun emiirin sotilaiden kanssa ja pelastaa Tintin. Haddock ei koskaan ehdi selittää, kuinka hän tuli apuun juuri oikealla hetkellä. Tintti ja Haddock lähtevät Müllerin perään ja pitkän takaa-ajon ja tulitaistelun jälkeen he onnistuvat vangitsemaan hänet ja pelastamaan Abdullahin.


title: Mustan kullan maa

text:
Dupont ja Dupond löytävät maasta Müllerin pudottaman pilleriputkilon, ja he syövät kumpikin yhden tabletin luullen niitä aspiriiniksi. Äkkiä kummankin hiukset ja parrat alkavat kasvaa nopeasti ja muuttaa väriään. Dupondtit toimitetaan sairaalaan, ja kun professori Tuhatkauno myöhemmin tutkii tabletteja, hän huomaa niitä käytettävän öljyn räjähdystehon voimistamiseen. Tällöin öljystä valmistettu bensiini räjähtää moottorissa. Müller käytti tabletteja pilatakseen kaiken Arabexin tuottaman öljyn, jotta sodan syttyessä muiden valtioiden armeijoilla ei olisi käyttökelpoista polttoainetta.
"Mustan kullan maasta" on kolme eri versiota: keskeneräinen vuodelta 1939, ja kaksi valmista versiota vuosilta 1950 ja 1971.


title: Mustan kullan maa

text: Hergé aloitti tarinan kirjoittamisen jo vuonna 1939, mutta Belgian jouduttua Saksan miehittämäksi hänen oli pakko keskeyttää se, sillä tarinan konna Müller oli selvästi saksalainen ja myös Belgian nimetön vihollismaa oli selvästi Natsi-Saksa. Tarinan julkaiseminen miehityksen aikana olisi ollut mahdotonta sensuurin vuoksi. Vasta sodan päätyttyä Hergé pääsi jatkamaan tarinaa. Se valmistui vuonna 1950.


title: Mustan kullan maa

text: Tarinan ensimmäisessä, keskeneräisessä versiossa ovat mukana ainoastaan Tintti, Dupondtit ja Milou. Sodan aikana Tintin maailmaan liittyi kaksi uutta hahmoa, kapteeni Haddock ja professori Tuhatkauno, ja Hergé lisäsi heidät mukaan tarinan sodanjälkeiseen versioon.


title: Mustan kullan maa

text: Tarinan kahdessa ensimmäisessä versiossa maa, johon Tintti ja Dupondtit saapuvat öljytankkerilla, on Palestiinan brittiläinen mandaatti. Sotilaat, jotka pidättävät heidät, kuuluvat Ison-Britannian armeijaan. Teiden varrella on juutalaisia kauppoja hepreankielisine kyltteineen. Juutalaisen Irgun-järjestön miehet kaappaavat Tintin luullen tätä järjestönsä jäseneksi, joka on joutunut vangiksi. Arabisissit puolestaan pysäyttävät Irgunin miehet ja vievät Tintin – jota yhä luullaan Irgunin jäseneksi – Bab El Ehrin leiriin. Palestiinan öljyvarojen hallinnasta kilpailevat brittiläinen ja Müllerin edustama saksalainen öljy-yhtiö. Onkin totta, että ennen toista maailmansotaa Saksa pyrki turvaamaan oman öljynsaatinsa, joka oli tärkeää sen armeijalle.


title: Mustan kullan maa

text: Myöhemmin Tintin brittiläiset kustantajat pitivät viittauksia Palestiinaan brittiläisenä mandaattialueena ja juutalaisiin terroristiryhmiin vanhentuneina ja vaativat niiden poistamista. Tarinan kolmannessa versiossa vuodelta 1971 Palestiina on korvattu kuvitteellisella Khemedin valtiolla ja brittisotilaat arabisotapoliisilla. Henkilösekaannusta ei enää ole, ja Tintti joutuu suoraan arabien kaappaamaksi. Brittien ja saksalaisten välinen kilpailu öljyvaroista on korvattu kapitalistisella kilpailulla Arabexin ja Skoil Petroleumin välillä, vaikkakin tarinassa yhä viitataan Saksaan Belgian vihollismaana.


title: OpenSimulator

text: OpenSimulator on avoimeen lähdekoodiin perustuva 3D-sovellusalusta vaihtoehtoisten virtuaalimaailmojen luomiseen. OpenSimulatoria voi käyttää kokonaisen virtuaalimaailman luomiseen johon myös muilla käyttäjillä on pääsy. Käyttäjä voi luoda myös oman standalone-serverin joka tarkoittaa sitä, että virtuaalisimulaattori pyörii ainoastaan omalla kotikoneella olematta yhteydessä muihin käyttäjiin netin välityksellä.


title: OpenSimulator

text: OpenSimulator käyttää Second Life -protokollaa asiakasohjelman ja palvelimen väliseen kommunikointiin. OpenSimulator käyttää myös Second Life käyttöliittymää sekä myös muita viewereitä, jotka avoimen lähdekoodin yhteisö on kehittänyt.


title: Ruoanhimo

text: Ruoanhimo on henkilön vastustamattoman voimakkaana kokema tarve nauttia jotain ruokaa. Ruoanhimoa voi esiintyä mm. migreenitilan ennakko-oireena.


title: HMS Scourge (G01)

text: HMS Scourge (viirinumero G01) oli Britannian Kuninkaallisen laivaston S-luokan hävittäjä toisessa maailmansodassa.


title: HMS Scourge (G01)

text: Alus tilattiin 9. tammikuuta 1941 Cammell Lairdilta Birkenheadistä osana viidettä hätälaivuetta () ja sen köli laskettiin vielä samana vuonna 26. kesäkuuta telakkanumerolla 1095. Alus laskettiin vesille 8. joulukuuta 1942 ja se valmistui 14. heinäkuuta 1943. Aluksen valmistumista viivästyttivät suunnittelussa havaitut virheet sekä ase- ja tulenjohtojärjestelmien myöhäinen toimitus.


title: HMS Scourge (G01)

text: Toisen maailmansodan päätyttyä alus siirrettiin reserviin ja se myytiin 1946 Alankomaille, joka liitti aluksen laivastoonsa nimellä "Hr. Ms. Evertsen". Alus muutettiin 1957 fregatiksi ja se romutettiin 1962.


title: HMS Serapis (G94)

text: HMS Serapis (viirinumero G94) oli Britannian Kuninkaallisen laivaston S-luokan hävittäjä toisessa maailmansodassa.


title: HMS Serapis (G94)

text: Alus tilattiin 9. tammikuuta 1941 Scotts Shipbuilding and Engineering Companyltä Greenockista osana viidettä hätälaivuetta () ja sen köli laskettiin vielä samana vuonna 14. elokuuta. Alus laskettiin vesille 25. maaliskuuta 1943 ja se valmistui vielä saman vuoden lopulla 23. joulukuuta. Aluksen valmistusta viivästyttivät suunnittelussa havaittujen virheiden korjaaminen sekä ase- ja tulenjohtojärjestelmien toimituksen viivästyminen.


title: HMS Serapis (G94)

text: Alus siirrettiin 2. lokakuuta 1945 Chathamin telakalta Alankomaiden laivastolle, joka nimesi sen "Hr. Ms. Piet Heiniksi". Alus muutettiin 1957 fregatiksi ja se poistettiin palveluksesta 16. lokakuuta 1961. Alus sijoitettiin poistolistalle ja se myytiin romutettavaksi 1962.


title: Pekka Paasikivi

text: Pekka Johannes Paasikivi (s. 1944) on Oraksen perustajan Erkki Paasikiven vanhin poika. Hän toimi Oras Investin hallituksen puheenjohtajana huhtikuuhun 2018.


title: HMS Swift (G46)

text: HMS Swift (viirinumero G46) oli Britannian Kuninkaallisen laivaston S-luokan hävittäjä toisessa maailmansodassa.


title: HMS Swift (G46)

text: Alus tilattiin tammikuussa 1941 J. Samuel White and Companyltä Cowesista osana viidettä hätälaivuetta (). Sen köli laskettiin 12. kesäkuuta 1941 ja alus laskettiin vesille 15. kesäkuuta 1943. Aluksen valmistuminen viivästyi 6. joulukuuta saakka erilaisten suunnittelu- ja valmistusongelmien vuoksi kuten tykkien ja tulenjohtojärjestelmien toimitusongelmat.


title: HMS Swift (G46)

text: "HMS Swift" aloitti joulukuussa 1943 valmistajan koeajot ja se valmistui 12. joulukuuta aloittaen vastaanottotestit. Tammikuussa 1944 alus oli koeajojen päättymisen ja varustamisen jälkeen koulutettavana Scapa Flowssa ennen liittymistään helmikuussa Kotilaivaston 23. hävittäjälaivueeseen.


title: HMS Swift (G46)

text: Alus liittyi 6. helmikuuta "HMS Obedientin" ja "HMS Verulamin" kanssa Kuolan niemimaalta palaavaan saattueeseen RA56, josta ne erkanivat 9. helmikuuta palaten Scapa Flowhun. Alus saattoi 22. helmikuuta Mahrattan", "HMS Savagen", "HMS Matchlessin", "HMS Meteorin", "HMS Milnen", "HMS Obedientin", "HMS Offan", "HMS Onslaughtin", "HMS Oribin", "HMS Serapiksen", "HMS Verulamin" ja "HMS Vigilantin" kanssa risteilijä "HMS Black Princeä", kun suojattiin Kuolan niemimaalle matkannutta saattuetta JW57, josta suojue erkani 28. helmikuuta määränpäähän saavuttuaan.


title: HMS Swift (G46)

text: Alus liittyi 2. maaliskuuta Britteinsaarille palaavaan saattueeseen RA57 suojatakseen "HMS Black Princeä". Seuraavana päivänä saattue joutui Saksan laivaston sukellusveneen "U-739" maaliksi, jolloin alus kykeni väistämään sukellusveneen laukaiseman akustisen torpedon. Alus erkani 7. maaliskuuta saattueesta suojueen mukana. Seuraavana päivänä se jatkoi palvelustaan Kotilaivastossa laivueensa mukana.


title: HMS Swift (G46)

text: "HMS Swift" määrättiin toukokuussa osallistumaan laivueensa mukana Normandian maihinnousuun. Alus muodosti maihinnousuun määrätyn Force S:n "HMS Impulsiven", "HMS Kelvinin", "HMS Saumarezin", "HMS Savagen", "HMS Scorpionin", "HMS Scourgen", "HMS Serapiksen" ja Norjan laivaston "KNM Stordin" kanssa, minkä tehtävänä oli tukea maihinnousua tykkitulella sekä estää akselivaltain alusten pääsy maihinnousualueelle. Osaston maalialueeksi määrättiin Francevillen puolustuslaitteet Sword-rannalla. Alus osallistui osastonsa mukana maihinnousuharjoituksiin.


title: HMS Swift (G46)

text: Kesäkuussa alus siirtyi Clydeen, josta se suojasi 2. kesäkuuta "HMS Saumarezin" ja "KNM Stordin" kanssa tulitukiosasto Force D:n alukset "HMS Warspiten", "HMS Ramilliesin" ja "HMS Mauritiuksen" Solentiin. "HMS Swift" saattoi samat alukset 5. kesäkuuta takaisin maihinnousurannan edustalle.


title: HMS Swift (G46)

text: Seuraavana päivänä alus tulitti omaa lohkoaan ennen maihinnousun aloittamista alueella. Samana päivänä se pelasti Saksan laivaston E-veneiden torpedoiman "KNM Svennerin" miehistön. Alus tulitti 7. kesäkuuta itäisen maihinnousuosaston alueen kohteita sekä suojasi alueelle saapuvia saattueita.


title: HMS Swift (G46)

text: "HMS Swift" oli 23. kesäkuuta täydennettävänä Portsmouthissa. Seuraavana päivänä alus laukaisi miinan Sword-rannan edustalla katketen kahtia. Alus upposi nopeasti vieden mukanaan 53 merisotilasta.


title: Jukka Paasikivi

text: Jukka Jalmar Paasikivi (s. 1946) on Oraksen perustajan Erkki Paasikiven toiseksi vanhin poika. Hän on mukana Turun yliopiston säätiön ja Arvo-omaisuuden Hoito Oy:n hallituksissa.


title: Vehkajärvi (Punkalaidun)

text: Vehkajärvi on Pirkanmaalla Punkalaitumella sijaitseva järvi, joka kuuluu Kokemäenjoen vesistössä Loimijoen valuma-alueella Punkalaitumenjoen valuma-alueeseen.


title: Vehkajärvi (Punkalaidun)

text: Järven pinta-ala on 193 hehtaaria ja sen pituus on 3,8 kilometriä ja leveys 900 metriä. Järven luusua sijaitsee järven pohjoisrannalla, josta saa alkuunsa 4,8 kilometriä pitkä Myllyoja, joka laskee Punkalaitumenjokeen.


title: Vehkajärvi (Punkalaidun)

text: Järven rantaviiva on 11,5 kilometriä pitkä ja ranta on pääosin moreeni- ja kalliopohjaista metsämaastoa. Pohjois- ja eteläpäät rajautuvat peltomaahan. Järven poikki pituusuuntaan kulkee hiekkaharju, joka kulkee suurimman osan matkaa veden alla. Harjusta näkyy vedenpinnan yläpuolella Särkän niemi, Huvilasaari, Pikkusaari ja Isosaari. Urjalan ja Punkalaitumen välinen raja ylittää järven sen eteläkärjessä.


title: Vehkajärvi (Punkalaidun)

text: Sen rannalla sijaitsee luonnonkauniilla paikalla Särkän tanssilava.


title: Jari Paasikivi

text: Pertti Jari Paasikivi (s. 30. huhtikuuta 1954) on Oraksen perustajan Erkki Paasikiven kolmas poika ja Oras Investin hallituksen puheenjohtaja vuodesta 2018. Hän siirtyi tehtävään Oras Investin toimitusjohtajan paikalta huhtikuussa 2018. Hän oli Oraksen toimitus- ja konsernijohtaja vuosina 1994–2007. Paasikivi valmistui kauppatieteiden maisteriksi Svenska handelshögskolanista vuonna 1983.


title: Jari Paasikivi

text: Paasikivi toimii Kemiran, Tikkurilan, Oraksen ja Varma Keskinäinen eläkevakuutusyhtiön hallitusten puheenjohtajana. Hän oli Uponorin hallituksen puheenjohtaja vuosina 2008–2014 ja Teknologiateollisuuden hallituksen puheenjohtaja vuosina 2013-2015. Hän on istunut myös Talotekniikkateollisuuden hallituksessa ja toiminut Keskuskauppakamarin varapuheenjohtajana sekä Rauman kauppakamarin puheenjohtajana.


title: Jari Paasikivi

text: Paasikivi on naimisissa ja hänellä on kolme aikuista lasta.


title: Erkki Paasikivi

text: Erkki Paasikivi (3. joulukuuta 1917 – 19. kesäkuuta 2003) oli teollisuusneuvos ja perheyritys Oraksen perustaja . Hän toimi Oraksen toimitusjohtajana vuosina 1945–1978 ja jatkoi sen jälkeen yrityksen hallituksen puheenjohtajana vuoteen 1996 asti . Erkki Paasikiven vaimo Irja Oras (1921–) kuuluu tunnettuun raumalaiseen Oraksen liikennöitsijäsukuun.


title: Erkki Paasikivi

text: Erkki Paasikivi perusti Oras Oy:n 1945 alun perin autokorjaamoksi, mutta oli erittäin kiinnostunut omien tuotteiden valmistamisesta. Niin yrityksestä muodostuikin LVI-tuotteita valmistava tehdas, jossa hanatuotanto alkoi vuonna 1948 yksinkertaisista tappihanoista. 1950- ja 1960-luvuilla Orasta alettiin arvostaa yrityksenä valtakunnan tasolla, ja vuonna 1975 sille myönnettiin valtakunnallinen yrittäjäpalkinto. Oras alkoi kansainvälistyä 1980- ja 1990-luvuilla, jolloin tehtiin merkittäviä yritysostoja Saksasta, Norjasta ja Puolasta. Erkki Paasikivi toimi yrityksen toimitusjohtajana vuoteen 1979 asti ja jatkoi sen jälkeen hallituksen puheenjohtajana vuoteen 1996 asti.


title: Erkki Paasikivi

text:
Luonteeltaan Erkki Paasikivi oli voimakas ja inhimillinen persoona, joka piti tärkeänä perhettä ja lähiyhteisöä ja tuki sotaveteraanien toimintaa.
Eläkkeellä Erkki Paasikivi loi metalliveistoksia ja koruja. Hänen nimeään kantava säätiö perustettiin 1987 taustanaan ajatus Paasikiven halusta jatkaa elämäntyötään vesiteknologian, talotekniikka-alan ja kulttuurin parissa. Se on tukenut merkittävästi raumalaista kulttuuria ja urheilua.


title: Erkki Paasikivi

text: Erkki Paasikivi sai teollisuusneuvoksen arvonimen 1975 ja Suomen Leijonan ritarikunnan komentajamerkin 1983.


title: Euroopan unionin julkaisutoimisto

text:
Euroopan unionin julkaisutoimisto on toimielinten yhteinen toimisto, jonka tavoitteena on varmistaa Euroopan yhteisöjen ja Euroopan unionin toimielinten julkaisujen julkaiseminen parhain mahdollisin edellytyksin - Päätös 2009/496/EY, Euratom.
Julkaisutoimisto tarjoaa myös useita verkkopalveluja, joiden avulla voi tutustua maksutta EU:n lainsäädäntöön (EUR-Lex), EU:n julkaisuihin (EU Bookshop), EU:n julkisiin hankintoihin (TED-tietokanta) sekä EU:n tutkimus- ja kehitystoimintaan (CORDIS-tietopalvelu).


title: Euroopan unionin julkaisutoimisto

text: Lokakuusta 2009 lähtien kaikki Euroopan unionin julkaisutoimiston vuodesta 1952 julkaisemat EU:n toimielinten, erillisvirastojen ja muiden elinten julkaisut ovat maksuttomasti ladattavissa EU Bookshopin digitaalisesta kirjastosta skannattuina pdf-tiedostoina.


title: Pekka Kuusniemi

text: Pekka Veikko Kuusniemi (s. 1968) on Raision toimitusjohtaja. Hän aloitti tehtävässään marraskuun alussa 2017. Kuusniemi toimi Oras-konsernin toimitusjohtajana 2008 - 2017. Lisäksi hän oli Hansa Armaturen GmbH:n toimitusjohtaja 2014-2017 sekä Oraksen myynti- ja markkinointijohtaja 2006-2007 ja markkinointijohtaja 2002-2006.


title: Pekka Kuusniemi

text: Kuusniemi valmistui Åbo Akademista kauppatieteiden maisteriksi . Opiskelujen jälkeen hänen ensimmäinen työpaikkansa oli Suomen Unileverillä teknokemian kuluttajatuotteiden markkinoinnissa. Unileverin jälkeen Kuusniemi työskenteli Turussa R. J. Reynolds Finland -yrityksessä ja Tunturilla. .


title: Pekka Kuusniemi

text: Vuonna 2002 Kuusniemi siirtyi Oraksen markkinointijohtajaksi vastuualueenaan mm. Suomi ja Venäjä. Hänet kutsuttiin mukaan myös samana vuonna perustettuun konsernin johtoryhmään. Vuodesta 2004 hän vastasi Oraksen brändistä ja vuodesta 2006 koko konsernin myynnistä ja markkinoinnista. Vuonna 2007 hänet nimitettiin Jari Paasikiven seuraajana yrityksen ensimmäiseksi Paasikiven suvun ulkopuolelta tulleeksi toimitusjohtajaksi.


title: HMS Teazer (R23)

text: HMS Teazer (viirinumerot R23 ja F23) oli Britannian Kuninkaallisen laivaston T-luokan hävittäjä toisessa maailmansodassa. Alus muutettiin 1952 tyypin 16 fregatiksi.


title: HMS Teazer (R23)

text: Alus tilattiin maaliskuussa 1941 Cammell Lairdilta Birkenheadistä osana 6. hätälaivuetta (). Sen köli laskettiin 20. lokakuuta työnumerolla J1099 ja alus laskettiin vesille 7. tammikuuta 1943. Alus valmistui 13. syyskuuta.


title: HMS Teazer (R23)

text: "HMS Teazer" hyväksyttiin 13. syyskuuta 1943 palvelukseen 24. Hävittäjälaivueeseen. Lokakuussa koulutuksen päätyttyä Scapa Flow'ssa alus liittyi laivueeseensa, joka sai käskyn siirtyä Välimerelle. Alus osallistui marraskuun alusta Italiassa taistelevien maavoimien operaatioiden tukemiseen muun muassa tulittamalla Minturnon aluetta.


title: HMS Teazer (R23)

text: Tammikuussa 1944 alus siirtyi laivueensa mukana Adrianmerelle tukemaan maavoimia. Se tulitti 4. helmikuuta "HMS Tumultin" kanssa Dalmatian rannikon Hvaria ja Korčulaa. Aluksen palvelus jatkui Adrianmerellä, kunnes se määrättiin heinäkuussa Etelä-Ranskan maihinnousuun Yhdysvaltain laivaston alaisuuteen.


title: HMS Teazer (R23)

text: Alus liittyi elokuun alussa "HMS Troutbridgen", "HMS Tuscanin" ja "HMS Tyrianin" kanssa lentotukialusosasto Task Force 88:aan (TF88). Se saattoi 12. elokuuta osastoon kuuluneiden hävittäjien mukana saattuetukialukset "HMS Khediven", "HMS Emperorin", "HMS Searcherin", "HMS Pursuerin", "HMS Attackerin", "HMS Stalkerin" ja "HMS Hunterin", risteilijät "HMS Royalistin", "HMS Caledonin" ja "HMS Colombon" maihinnousualueelle. 15. elokuuta alkaen alus suojasi osastoa, kunnes se 27. elokuuta palasi laivueeseensa ja samalla Brittiläisen Välimeren laivaston alaisuuteen.


title: HMS Teazer (R23)

text: Alus liitettiin syyskuussa laivueen mukana "HMS Royalistin" ympärille muodostettuun laivasto-osastoon, jonka tehtävänä oli estää saksalaisjoukkojen evakuointi Aigeianmeren saarilta. "HMS Teazer" upotti 15. syyskuuta Spathanniemen edustalla kuljetusalus "Erpelin" ja sukellusveneidentorjunta-alus "UJ2171:n" (entinen "Heidelberg"). Alus liittyi 24. syyskuuta Brittiläiseen Aigeianmeren osastoon avustamaan Aigeianmeren saarten ja Kreikan mantereen takaisin valtauksessa.


title: HMS Teazer (R23)

text: Alus laski 23. lokakuuta joukkoja maihin Skopelokselle Kreikan itärannikolle, minkä jälkeen se jatkoi operaatioita alueella. Alus määrättiin marraskuussa laivueen mukana Brittiläiseen Tyynenmeren laivastoon. Se lähti joulukuussa Plymouthiin huollettavaksi ja valmistautumaan siirtoon.


title: HMS Teazer (R23)

text: Telakalta palattuaan alus aloitti matkansa maaliskuussa 1945 Tyynenmeren laivastoon. Se liittyi toukokuussa Manuksessa laivueen mukana laivastoon. Alus suojasi 12. kesäkuuta "HMS Triytbridgen", "HMS Tenaciousin", "HMS Terpsichoren" ja "HMS Termagantin" kanssa lentotukialus "HMS Implacablea", saattuetukialus "HMS Ruleria", risteilijöitä "HMS Ugandaa", "HMS Swiftsurea", "HMS Newfoundlandia" ja "HMS Achillesta" muodostaen laivasto-osasto 111.2:n (Task Group 111.2). Trukilla 14. kesäkuuta operaatio Inmaten aikana alus suojasi lentotukialuksia, joiden koneet iskivät saarelle. Seuraavana päivänä alus tulitti "HMS Swiftsuren" kanssa Moenin saarta. Se lähti 17. kesäkuuta Manukseen, jossa se liittyi Task Force 57:n suojausosastoon.


title: HMS Teazer (R23)

text: Alus suojasi 18. heinäkuuta TF57:ää lentotukialusten iskiessä Japanin pääsaarille. Se tulitti 9. elokuuta risteilijäosaston mukana Honshūn Kamaishia. Alus liitettiin 11. elokuuta Task Group 38.5:een, jonka muuta alukset olivat "HMS King George V", "HMS Indefatigable", "HMS Gambia", "HMS Newfoundland", HMS Barfleur", "HMAS Napier", "HMAS Nizam", "HMS Wakeful", "HMS Wrangler", "HMS Troubridge", "HMS Termagant" ja "HMS Tenacious". Alus suojasi 13. elokuuta osaston aluksia iskettäessä Tokioon.


title: HMS Teazer (R23)

text: Sotatoimet Japania vastaan päättyivät 15. elokuuta, ja alus osallistui 27. elokuuta Japaninlahden viralliseen antautumisseremoniaan. "HMS Teazer" palasi laivueen mukana Britteinsaarille 1946, jolloin se siirrettiin Devonportissa reserviin.


title: HMS Teazer (R23)

text: Alus valittiin 1952 muutettavaksi tyypin 15 sukellusveneentorjuntafregatiksi, mikä myöhemmin muutettiin osittaiseksi tyypin 16 muutokseksi. Muutostyöt saatiin päätökseen 1956, jolloin se palasi palvelukseen 2. koulutuslaivueeseen.


title: HMS Teazer (R23)

text: "HMS Teazer" sijoitettiin poistolistalle 1965 ja se myytiin BISCOlle. Alus saapui 7. elokuuta hinattuna Dalmuiriin romutettavaksi.


title: Jalkapallon suomenmestaruuskilpailut 1921

text: Jalkapallon SM-kilpailu 1921 järjestettiin kolmattatoista kertaa Suomen historiassa. Mestaruuden voitti Helsingin Palloseura.


title: Jalkapallon suomenmestaruuskilpailut 1923

text: Jalkapallon SM-kilpailu 1923 pelattiin cup-järjestelmällä ja kilpailu järjestettiin viidettätoista kertaa. Mestaruuden voitti Helsingin Jalkapalloklubi. Tämä oli ensimmäinen kerta vuoden 1909 jälkeen, kun sama seura voitti saman vuoden aikana mestaruuden sekä jääpallossa että jalkapallossa.


text: Kilpailuun osallistui kaikkiaan 25 seuraa. Loppuottelussa Helsingin Jalkapalloklubi voitti Turun Palloseuran 3 – 1.


text:
Alla esitetyissä ottelupareissa
saman paikkakunnan seurojen otteluissa voittanut joukkue on merkitty kotijoukkueeksi.


text: Vasama - Drott on uusintaottelun tulos. Ensimmäisen ottelun Drott voitti 2.9. kotonaan 4-1, mutta Vasama teki vastalauseen, joka hyväksyttiin.


text: Kaaviossa kotijoukkue on esitetty ottelupareissa ylempänä. Saman paikkakunnan seurojen otteluissa voittanut joukkue on merkitty kotijoukkueeksi.


text: HJK:n joukkue: Niilo Tammisalo; Yrjö Valkama, Hjalmar Kelin; Aarre Åkerberg, Eino Soinio, Aarne Vihavainen: Bertil Silve, Kalle Korma (= Fallström), Erkki Helenius, Verner Eklöf, Aarre Tolonen.


title: Sisäinen kello

text: Aivojen hypotalamuksessa oleva elimistön sisäiseksi keskuskelloksi kutsuttu hermosolujen joukko säätelee elimistön fysiologista vuorokausirytmiä eli sirkadiaanista rytmiä eli elimistön solukellojärjestelmää.


title: Sisäinen kello

text: Elimistön fysiologiset vuorokausirytmit säätelevät erilaisia toimintoja kehon lämpötilasta liikkumiskykyyn, mielialaan ja aivotoimintaan. Keskuskello säätelee myös immuunijärjestelmän ja hormonierityksen vuorokautisia vaihteluita. Sisäinen kello säätelee myös sydämen ja maksan toimintaa sekä solujen energiantuotantoa. Keskuskello säätelee lisäksi mielialaa. Sisäisen kellon ja elämän epätahti on terveydelle merkittävä vaaratekijä.


title: Sisäinen kello

text: Kuusi prosenttia ihmisen geeneistä oli ajastunut olemaan enemmän tai vähemmän aktiivisia tiettyyn aikaan päivästä. Tutkijat ovat havainneet, että jos ihminen joutuu nukkumaan väärään aikaan vuorokaudesta, yli 97 prosenttia ajastuvista geeneistä menee raiteiltaan. Kyseinen ilmiö selittää sen, miksi väärään aikaan valvominen tuntuu pahalta.


title: Sisäinen kello

text: Ihmisen vuorokausirytmin on yleensä sellainen, että luontaisen unijakson keskikohta ajoittuu kello neljään aamuyöllä. Noin puolella prosentilla väestöstä on mutaatio sisäistä kelloa säätävässä cry1-geenissä, jolloin unijakson keskikohta siirtyy kello seitsemäksi.


title: Sisäinen kello

text: Päivänvalon ja pimeyden vuorottelu tahdistaa sisäistä kelloa. Tieto valon ja pimeän muutoksesta välittyy ihmisellä näköhermoja pitkin suprakiasmaattiseen tumakkeeseen ja sieltä edelleen käpyrauhaseen. Valo tahdistaa suprakiasmaattisen tumakkeen sisäistä kelloa, pimeys saa puolestaan aikaan nukahtamisvalmiutta lisäävän melatoniinin erittymisen käpylisäkkeessä. Liian niukka dopamiinintuotanto saa sisäisen kellon jätättämään.


title: Sisäinen kello

text: Magnesiumin on havaittu olevan keskeisessä roolissa sisäisen kellon säätelijänä, sillä solujen magnesiumpitoisuus vaihtelee vuorokaudenajan mukaan. Magnesiumin määrä solussa vaikuttaa muun muassa siihen, miten tehokkaasti solu pystyy polttamaan saamaansa ravintoa energiaksi.


title: Sisäinen kello

text: Myös kasveilla on sisäinen kello, sillä ne tietävät jo pari tuntia aikaisemmin, milloin aurinko nousee. Kasvit osaavat myös säädellä tärkkelysvarastojen käyttöä niiden kulloisenkin koon ja yön kulloisenkin pituuden mukaan siten, että varastot eivät ehdy ennen aamua.


title: Sisäinen kello

text: Sisäinen kello säätelee unirytmiä aivojen välittäjäaineiden kautta: galaniini saa ihmisen nukahtamaan ja oreksiini edistää heräämistä. Sisäinen kello jätättää miehillä luontaisesti keskimäärin yksitoista minuuttia vuorokaudessa ja naisilla viisi.


title: Sisäinen kello

text: Elimistön fysiologisten vuorokausirytmien häiriintyminen aiheuttaa elimistön tulehdusten aktivoitumista. Sisäisen kellon toimintaa häiritseviä tekijöitä ovat esimerkiksi aikavyöhykkeiden ylittävien lentojen aiheuttama aikaerorasitus, kesä- ja talviaikaan siirtymiset, vuorotyö, stressi, tupakointi, alkoholi ja kofeiinipitoiset juomat. sekä yhteiskunnassa vallitsevat aamuvirkkujen ehdoilla toimivat järjestelyt. Vuonna 2006 perustettu kansainvälinen B-society-järjestön tavoitteena on, että iltavirkkujen elämänlaatua ja tuottavuutta kohennettaisiin ottamalla heidän tarpeensa huomioon yhteiskunnallisella tasolla kuten kouluissa ja työpaikoilla.


title: Sisäinen kello

text: Oxfordin yliopiston tutkija Paul Kelley on väittänyt, että virastoaika on niin kaukana alle 55-vuotiaiden ihmisten luontaisen univalverytmin kanssa, että se heikentää työn laatua ja aiheuttaa terveysriskejä muun muassa sydämelle ja maksalle. Työntekoa ei pitäisi aloittaa ennen kello kymmentä ja sama pätee teini-ikäisten koulupäiviin. Kelley on myös huomauttanut, ettei ihmisen biologista univalverytmiä kyetä muuttamaan ja että riittämätön uni altistaa muun muassa immuunijärjestelmän häiriöille. Kelleyn johdolla suoritettu tutkimus on osoittanut, että koulun alkamisajan myöhentäminen puolellatoista tunnilla siten, että koulu alkaa vasta kello kymmeneltä, parantaa oppilaiden arvosanoja.


title: Jalkapallon suomenmestaruuskilpailut 1925

text: Jalkapallon SM-kilpailu 1925 järjestettiin seitsemättätoista kertaa. Kilpailuun osallistui 14 seuraa. Mestaruuden voitti Helsingin Jalkapalloklubi voittamalla loppuottelussa Turun Palloseuran.


text: HJK:n joukkue: Niilo Tammisalo; Hjalmar Kelin - Aarne Vihavainen, Toivo Ovaska - Eino Soinio - Max Viinioksa, Aarre Tolonen – Kalle Fallström – Verner Eklöf - Joshua Nadbornik - Aarre Åkerberg.


title: Vankilapako (televisiosarja)

text: Vankilapako on "National Geographic Channelin" tuottama televisiosarja, jossa esitetään tositapahtumiin perustuvia vankilapakoja, joita on dramatisoitu. Ohjelmassa on kuvattu muun muassa Ohion etsityimmän rikollisen John Parsonsin vankilapakoa. Suomessa sarjaa on esittänyt Jim.


title: Oras Invest

text: Oras Invest Oy on suomalainen perheyritys, joka omistaa Oras Groupin sekä osuuksia Uponorista, Tikkurilasta ja Kemirasta. Vuoden 2010 lopussa Oras Investin nettovarallisuus oli 653 miljoonaa euroa.


title: Mario Scalzo

text: Mario Scalzo Jr. (s. 11. marraskuuta 1984 Saint-Hubert, Québec, Kanada) on kanadalais-italialainen jääkiekkopuolustaja, joka pelaa try-outilla Itävallan Erste Bank Eishockey Ligan EC Graz 99ersissä. Scalzo on hyökkäävä puolustaja, jonka vahvuuksiin kuuluu luistelu, pelikäsitys ja syöttäminen. Hänen heikkouksiin kuuluu oman pään pelaaminen ja suhteellisen pieni koko.


title: Mario Scalzo

text: Scalzo pelasi juniorijääkiekkoa kaudella 2001–2002 QMJHL-joukkue Victoriaville Tigresissä yhden ottelun sekä runkosarjassa, pudotuspeleissä että Memorial Cup -turnauksessa. Kaudella 2002–2003 hän teki 72 runkosarjaottelussa tehopisteet 10+34=44, joilla hän oli Tigresin tehokkain puolustaja. Scalzo palkittiin QMJHL:n parhaana puolustavana tulokkaana Raymond Lagacé Trophylla ja valittiin tulokkaiden tähdistökentälliseen.


title: Mario Scalzo

text: Kaudella 2003–2004 Scalzo voitti koko QMJHL:n puolustajien pistepörssin tehopisteillä 16+52=68. Hänet valittiin kauden päätteeksi liigan toiseen tähdistökentälliseen. Viimeisellä QMJHL-kaudellaan 2004–2005 Scalzo siirtyi Tigresistä Rimouski Océaniciin. Hän teki runkosarjassa tehopisteet 24+50=74, joilla Scalzo voitti jälleen puolustajien pistepörssin. Hänet palkittiin QMJHL:n parhaana puolustajana Emile Bouchard Trophylla ja valittiin liigan ensimmäiseen tähdistökentälliseen. Scalzo voitti myös pudotuspelien puolustajien pistepörssin tehoilla 7+14=21, jotka riittivät myös pistepörssin kolmanteen sijaan. Hänen edellään olivat vain joukkuetoveri Sidney Crosby ja Chicoutimi Saguenéensin Stanislav Lašček. Scalzo voitti kauden päätteeksi QMJHL:n mestaruuden. Hänet valittiin myös Memorial Cupin tähdistökentälliseen.


title: Mario Scalzo

text: Scalzoa ei koskaan NHL:ään. Hän siirtyi kaudeksi 2005–2006 Dallas Starsin organisaatioon, jossa pelasi kolme kautta kuitenkin vain sen farmijoukkue Iowa Starsissa, AHL:ssä. Kesken viimeisen AHL-kautensa 2007–2008 Scalzo siirtyi Tampa Bay Lightningin farmijoukkue Norfolk Admiralsiin, kun Lightning hankki hänet Dallas Starsista vaihdossa Bryce Lampmaniin.


title: Mario Scalzo

text: Scalzo siirtyi kaudeksi 2008–2009 Eurooppaan, Itävallan Erste Bank Eishockey Ligassa pelaavaan EC Salzburgiin. Hän teki tehopisteet 10+30=40. Scalzo antoi Salzburgissa toiseksi eniten maalisyöttöjä John Hughesin kanssa. Scalzo oli kevään 2009 pudotuspeleissä tehopisteillä 4+8=12 joukkueen tehokkain puolustaja. Kaudeksi 2009–2010 Scalzo siirtyi Saksan DEL-liigassa pelaavaan Adler Mannheimiin. Hän oli pisteillä 11+17=28 joukkueen tehokkain puolustaja. Scalzo teki seuraavalla kaudella 2010–2011 tehopisteet 13+19=32.


title: Mario Scalzo

text: Huhtikuussa 2011 Scalzo teki yksivuotisen sopimuksen sveitsiläisjoukkue EHC Bielin kanssa. Hän pelasi Biel/Biennessä kuitenkin vain viisi ottelua, kunnes siirtyi toiseen sveitsiläisjoukkueeseen SC Berniin lokakuun alussa. Bernissä Scalzo pelasi kuusi ottelua, kunnes hän siirtyi SM-liigassa pelaavaan Turun Palloseuraan lokakuun puolivälin jälkeen. Scalzo pelasi kauden 2011–2012 aikana myös joissakin otteluissa hyökkääjänä. Hän oli kauden jälkeen vapaana agenttina lokakuun 2012 lopulle saakka, jolloin Scalzo siirtyi try-outille itävaltalaiseen EC Graz 99ersiin.


title: Mario Scalzo

text: Scalzo edusti Kanadaa kevään 2011 MM-kilpailuissa. Hän oli joukkueen ainoa NHL:n ulkopuolella pelannut pelaaja.


title: Drive (Poisonblackin albumi)

text: Drive on suomalaisen metalliyhtye Poisonblackin viides albumi. Se julkaistiin vuonna 2011. Levyä ennen julkaistiin Mercury Falling niminen single, joka pitää sisällään samannimisen kappaleen.


title: Drive (Poisonblackin albumi)

text: Albumi ylsi Suomen virallisen listan sijalle 3.


title: We Are the Physics

text: We are the Physics on vuonna 2005 perustettu alternative-yhtye Glasgowsta, Skotlannista.


title: We Are the Physics

text: Yhtye aloitti vuonna 2005 nimellä We are the Physics Club and Therefore Everything We Say Is Fact. Bändi listaa musiikillisiksi esikuvikseen mm. seuraavia yhtyeitä: Polysics, Ex Models, Devo ja Buddy Holly. Yhtye sai omien sanojensa mukaan alkunsa vahingossa. Yhtyeessä vaikuttavat kolme Michaelia (laulaja, kitaristi ja rumpali), sekä kaimojen keskellä bassoa soittava Chris.


title: We Are the Physics

text: We are the Physics julkaisi kaksi singleä One Records -yhtiöllä, kunnes kirjoitti sopimuksen lontoolaisen This Is Fake DIY:n kanssa vuonna 2008. Uuden levytyssopimuksen saatuaan bändi julkaisi ensimmäisen kokopitkän albuminsa, We are the Physics Are OK at Music. Tällä hetkellä uusi levy on työn alla, osaa kappaleista on jo kuultu livenä.


title: We Are the Physics

text: We are the Physics on kiertänyt keikkalavoja ahkerasti klubeille Isossa-Britanniassa. Näkyvyyttä he ovat niittäneet myös lämmittelybändinä, kiertäen suuriakin saleja yhdessä 30 Seconds to Marsin, Art Brutin, Polysicsin sekä You Say Party! We Say Die!n kanssa. Keikoilla We are the Physics tarjoilee energistä livemeininkiä höystettynä bändin omaperäisellä jammailulla.


title: We Are the Physics

text: Suomessa We are the Physics teki kolmen keikan minikiertueen kesällä 2007, selviydyttyään yhteiskiertueesta 30 Seconds to Marsin kanssa. Vierailullaan skotlantilaiset soittivat Helsingin Semifinalissa, Mikkelin Jurassic Rockissa sekä Jyväskylän Lutakko liekeissä -tapahtumassa.Singlet:


title: We Are the Physics

text: Albumit:


title: Hotelli Käenpesä

text: Hotelli Käenpesä on Ylivieskassa sijaitseva, Finlandia Hotels -ketjuun kuuluva hotelli. Vuonna 1979 avatussa hotellissa on 72 huonetta ja yhteensä 150 vuodepaikkaa. Lisäksi Käenpesässä on neljä erikokoista kokoustilaa sekä irlantilaistyylinen Kukkuu-baari. Antti Rantalan ja Esa Vallin omistaman hotellin palveluksessa on kuusi työntekijää.


title: Marc-André Gragnani

text: Marc-André Gragnani (s. 11. maaliskuuta 1987 Montréal, Québec, Kanada) on kanadalainen jääkiekkopuolustaja, joka pelaa KHL-seura Dinamo Minskissä. Buffalo Sabres varasi hänet 87. pelaajana .


title: Marc-André Gragnani

text: Gragnani pelasi vuodet 2003–2007 QMJHL-joukkue Prince Edward Island Rocketissa. Hän teki siellä parhaimmillaan 71 pistettä kaudella 2005–2006, jolloin Gragnani sijoittui joukkueen sisäisessä pistepörssissä toiseksi Vjatšeslav Truhnon jälkeen. Hän oli myös QMJHL:n puolustajien pistepörssin viides Val-d’Or Foreursin Sébastien Bisaillonin kanssa. Kaudella 2004–2005 39 pistettä riittivät kymmenenteen sijaan ja kaudella 2006–2007 68 pistettä viidenteen sijaan.


title: Marc-André Gragnani

text: Kaudeksi 2007–2008 Gragnani siirtyi Buffalo Sabresin organisaatioon. Hän pelasi kauden lähinnä AHL-joukkue Rochester Americansissa, joiden paras syöttäjä ja toiseksi paras pistemies Gragnani oli tehoilla 14+38=52. Hän sijoittui puolustajien pistepörssissä kolmanneksi. Gragnani pelasi kauden aikana myös kaksi NHL-ottelua keräten neljä jäähyminuuttia. Hän teki NHL-debyyttinsä 23. helmikuuta 2008. Seuraavalla kaudella 2008–2009 Gragnani pelasi neljä NHL-ottelua. Hän teki Sabresin uudessa farmijoukkueessa Portland Piratesissa tehoilla 9+42=51 seurakohtaisen puolustajien piste-ennätyksen, jonka Gragnani rikkoi sittemmin kaudella 2010–2011. Hän sijoittui puolustajien pistepörssissä neljänneksi Binghamton Senatorsin Erik Karlssonin kanssa.


title: Marc-André Gragnani

text: Kaudella 2009–2010 Gragnani pelasi ainoastaan Portland Piratesissa, jonka tehokkain puolustaja hän oli tehoilla 12+31=43. Seuraavalla kaudella 2010–2011 Gragnani teki henkilökohtaisen AHL:n yhden kauden piste-ennätyksensä tehoilla 12+47=59, joilla hän voitti Piratesin sisäisen syöttöpörssin ja sijoittui pistepörssissä kolmanneksi. Gragnani rikkoi jälleen joukkueen seurakohtaisen puolustajien piste-ennätyksen. Hän voitti koko AHL:n puolustajien pistepörssin ja palkittiin liigan parhaana puolustajana Eddie Shore Awardilla sekä valittiin ensimmäiseen tähdistökentälliseen.


title: Marc-André Gragnani

text: Maaliskuussa 2011 Gragnani teki paluun NHL:ään ja hän pelasi koko loppukauden Sabresissa. Hän teki NHL-uransa avausmaalin 3. huhtikuuta 2011 Carolina Hurricanesia vastaan, joka oli ottelun jatkoajalla syntynyt voittomaali. Yhteensä Gragnani pelasi yhdeksän runkosarjaottelua tehoin 1+2=3. Hän voitti myös sensaatiomaisesti koko Sabresin sisäisen pudotuspelien pistepörssin tehoilla 1+6=7.


title: Marc-André Gragnani

text: Helmikuussa 2012, kesken kauden 2011–2012, Gragnani siirtyi Vancouver Canucksiin osana pelaajakauppaa, jossa Canucks sai hänen lisäkseen hyökkääjä Zack Kassianin, ja jossa Sabresiin siirtyivät hyökkääjä Cody Hodgson ja puolustaja Alexander Sulzer. Kausi oli ensimmäinen, jonka hän pelasi kokonaan NHL:ssä. Heinäkuussa 2012 Gragnani teki yksivuotisen ja kaksisuuntaisen sopimuksen Carolina Hurricanesin kanssa.


title: Marc-André Gragnani

text: Gragnani voitti olympiapronssia Pyeongchangissa 2018. MM-kilpailuissa hän on edustanut Kanadaa 2011. Juniorimaajoukkueista hänellä on 18-vuotiaiden MM-hopeaa vuodelta 2005.


title: Christoph Ullmann

text: Christoph Ullmann (s. 19. toukokuuta 1983 Altötting) on saksalainen jääkiekkoilija, pelipaikaltaan hyökkääjä. Hän kuuluu tällä hetkellä DEL-seura Augsburger Pantherin kokoonpanoon.


title: Rosetta (elokuva)

text: Rosetta on ranskalais-belgialainen Jean-Pierre ja Luc Dardennen ohjaama elokuva vuodelta 1999. Se kertoo Émilie Dequennen esittämästä 17-vuotiaasta Rosetasta, joka asuu asuntovaunussa alkoholisoituneen äitinsä kanssa. Hän yrittää löytää ja pitää työn, jotta pystyisi muuttamaan pois asuntovaunusta ja äitinsä luota.


title: Rosetta (elokuva)

text: "Rosetta" palkittiin Cannesin elokuvajuhlien pääpalkinnolla, Kultaisella palmulla. Lisäksi Dequenne sai Cannesin parhaan naisnäyttelijän palkinnon. Dequenne oli ehdolla lisäksi lupaavimman naisnäyttelijän César-palkintoon. Elokuva sai loistavan vastaanoton Belgiassa, missä se sai ensi-iltansa syyskuussa 1999. Sitä kävi katsomassa loppuvuoden aikana yli 185 000 katsojaa, mikä oli sitä levittäneen yrityksen mukaan paras tulos miesmuistiin.


title: Rosetta (elokuva)

text: "Rosettaa" on verrattu Vittorio de Sican neorealistisiin elokuviin ja Robert Bressonin "Mouchetteen", vaikkakin siitä puuttuu De Sican sentimentaalisuus ja Bressonille tyypillinen kristillinen armo.


title: Rosetta (elokuva)

text: Belgialainen sosialistijohtaja Laurette Onkelinx ehdotti "Rosetan" inspiroimana niin kutsuttua Rosetta-suunnitelmaa, jonka tarkoituksena oli helpottaa alle 25-vuotiaiden työllisyystilannetta. Belgiassa hyväksyttiinkin elokuvan yllyttämänä laki, joka kielsi työntekijöitä maksamasta nuorilla työntekijöille minimipalkkaa alittavaa palkkaa.


title: Todellinen prinsessa

text: Todellinen prinsessa () on yksi tanskalaisen Hans Christian Andersenin tunnetuimmista saduista. Satu julkaistiin ensi kertaa vuonna 1835, samassa kirjassa kolmen muun tarinan kanssa.


title: Todellinen prinsessa

text: Satu kertoo prinssistä, joka haluaisi löytää prinsessan kumppanikseen, mutta ei löydä sopivaa. Eräänä myrskyisenä yönä nuori nainen ilmestyy prinssin linnan ovelle pyytäen suojaa myrskyltä. Hän väittää olevansa prinsessa. Kuningatar, prinssin äiti, testaa puhuuko nainen totta piilottamalla herneen hänen vuoteeseensa, neljänkymmenen päällekkäin ladotun patjan alle, joiden välissä oli untuvahöyheniä. Aamulla nainen valittaa ettei nukkunut yhtään yön aikana, koska jokin kova pisteli hänen ihoaan ja lisäksi hän oli yltä päältä mustelmilla. Se todisti hänet todelliseksi prinsessaksi.


title: Emanuel Ramstedt

text: Kustaa Adrian Emanuel (Manu) Ramstedt (17. marraskuuta 1881 Maaria – 28. syyskuuta 1960 Salem, Ruotsi) oli kansanedustaja Sosialistisessa työväen ja pienviljelijöiden eduskuntaryhmässä. Hänet valittiin eduskuntaan 1924, ja hän oli kansanedustaja vuoteen 1929 saakka.


title: Emanuel Ramstedt

text: Ramstedt kävi oppikoulua yhden vuoden. Hän harjoitti vuoteen 1913 hän kuparisepän ammattia ja oli sen jälkeen maanviljelijä vuoteen 1930 asti. Hän muutti sitten Lapuan liikkeen vuoksi Ruotsiin, jossa hän myös oli maanviljelijänä. Hän oli Mynämäen kunnanvaltuuston jäsen.


title: Emanuel Ramstedt

text: Hänen veljiään olivat kuplettimestari Rafu Ramstedt ja kielitieteilijä Gustaf Ramstedt.


title: Emanuel Ramstedt

text: Valtiorikosoikeus langetti viiden vuoden ehdollisen tuomion.


title: HMS Tenacious (R45)

text: HMS Tenacious (viirinumerot R45) oli Britannian Kuninkaallisen laivaston T-luokan hävittäjä toisessa maailmansodassa. Alus muutettiin 1952 tyypin 16 fregatiksi.


title: HMS Tenacious (R45)

text: Alus tilattiin maaliskuussa 1941 Cammell Lairdilta Birkenheadistä osana 6. hätälaivuetta (), jolloin sen nimenä oli "HMS Tempest". Sen köli laskettiin vielä samana vuonna 3. joulukuuta telakkanumerolla 1100 ja alus laskettiin vesille 24. maaliskuuta 1943 nimellä "HMS Tenacious", koska aluksen nimi oli annettu vastavalmistuneelle sukellusveneelle. Alus valmistui 30. lokakuuta 1943.


title: HMS Tenacious (R45)

text: Alus palveli Brittiläisessä Tyynenmeren laivastossa osallistuen joukkojen kotiuttamiseen ja imperiumin alueiden haltuunottoon. Se vierali helmikuussa Melbournessa, jonka jälkeen alus palasi Britteinsaarille. Alus siirrettiin reserviin Devonportissa, mistä se palautettiin palvelukseen 1949 3. sukellusvenelaivueen maalilaivana. Alus muutettiin tyypin 16 fregatiksi ja se palasi telakalta 1954 sijoitettuna reserviin. Alus sijoitettiin poistolistalle ja se myytiin BISCOlle. Alus saapui Trooniin romutettavaksi kesäkuussa 1965.


title: Carlo Colaiacovo

text: Carlo Colaiacovo (s. 27. tammikuuta 1983 Toronto, Ontario, Kanada) on kanadalainen jääkiekkopuolustaja, joka pelaa NHL-joukkue Philadelphia Flyersissa. Hänen vahvuutensa ovat kiekollisessa pelissä. Colaiacovolla on italialaisia sukujuuria.


title: Carlo Colaiacovo

text: Colaiacovo siirtyi GTHL-joukkue Mississauga Repsistä kaudeksi 1999–2000 OHL-joukkue Erie Ottersiin, jossa tulokaskausi toi tehot 4+18=22. Seuraavalla kaudella 2000–2001 hän oli tehoilla 12+27=39 joukkueen tehokkain puolustaja. Colaiacovo oli sitä myös kevään 2001 pudotuspeleissä tehoilla 4+7=11. Toronto Maple Leafs varasi hänet ensimmäisellä kierroksella 17. pelaajana .


title: Carlo Colaiacovo

text: Colaiacovo pelasi varauksensa jälkeen vielä kaksi kautta Ottersissa. Kaudella 2001–2002 hän teki tehoilla 13+27=40 OHL:n yhden kauden piste-ennätyksensä ja oli joukkueen tehokkain puolustaja. Ottersin kapteenina pelannut Colaiacovo oli joukkueen tehokkain puolustaja myös kevään 2002 pudotuspeleissä tehoilla 7+10=17 ja hän voitti kauden päätteeksi OHL:n mestaruuden sekä valittiin liigan toiseen tähdistökentälliseen. Kaudella 2002–2003 Colaiacovo oli 14 osumallaan Ottersin eniten maaleja tehnyt puolustaja. Hän pelasi syksyllä 2002 myös kaksi NHL-ottelua Maple Leafsissa tehden yhden syöttöpisteen, kunnes Colaiacovo passitettiin takaisin OHL:ään.


title: Carlo Colaiacovo

text: Kaudeksi 2003–2004 Colaiacovo siirtyi Toronto Maple Leafsin organisaatioon. Hän jälleen aloitti kauden NHL:ssä pelaten kaksi ottelua tehden yhden syöttöpisteen, mutta Colaiacovo pelasi lähes koko kauden AHL-joukkue St. John's Maple Leafsissa tehden 62 runkosarjaottelussa tehot 6+25=31, joilla hän oli joukkueen tehokkain puolustaja. Kauden 2004–2005 Colaiacovo pelasi kokonaan St. John'sissa takia.


title: Carlo Colaiacovo

text: Kaudella 2005–2006 Colaiacovo oli jo murtautumassa Maple Leafsin runkomiehistöön. Hän pelasi NHL:n runkosarjassa 21 ottelua tehoin 2+5=7. Colaiacovon NHL-uran avausmaali syntyi 8. marraskuuta 2005 Washington Capitalsia vastaan. Hänen kautensa päättyi kuitenkin jo 23. tammikuuta 2006, kun Colaiacovo sai aivotärähdyksen yritettyään taklata Ottawa Senatorsin Václav Varaďaa. Jopa hänen uransa oli vaarassa päättyä, mutta Colaiacovo palasi jäälle huhtikuussa. Hän pelasi ison osan kaudestaan myös AHL-joukkue Toronto Marliesissa.


title: Carlo Colaiacovo

text: Colaiacovo kärsi seuraavinakin kausinaan paljon loukkaantumisista. Kausi 2006–2007 oli hänen pisin ja tehojen valossa paras Maple Leafsissa Colaiacovon tehdessä 48 runkosarjaottelussa tehot 8+9=17. Hän pelasi myös viisi AHL-ottelua Marliesissa. Kausi 2007–2008 jäi Colaiacovolle edellistäkin lyhyemmäksi. Hän loukkasi kätensä syksyllä, mutta toivuttuaan Colaiacovo loukkaantui viiden ottelun jälkeen uudelleen tammikuussa 2008 ja hänen kautensa päättyi polvivammaan. Colaiacovo pelasi runkosarjassa vain 28 NHL- ja kaksi AHL-ottelua. Hänen polvensa leikattiin huhtikuussa.


title: Carlo Colaiacovo

text: Toronton pitkäaikainen lupaus Colaiacovo pelasi kaudella 2008–2009 vielä kymmenen ottelua Maple Leafsissa, kunnes hänet kaupattiin Alexander Steenin kanssa St. Louis Bluesiin vaihdossa Lee Stempniakiin marraskuussa 2008. Colaiacovo teki läpimurtonsa NHL:ssä ja kausi toi yhteensä 73 runkosarjaottelussa tehot 3+27=30. Niistä 29 pistettä syntyi Bluesissa, joiden tehokkain puolustaja hän oli. Kaudella 2009–2010 Colaiacovo teki yhden kauden piste-ennätyksensä NHL:ssä tehoilla 7+25=32.


title: Carlo Colaiacovo

text: Toukokuussa 2010 Colaiacovo teki kaksivuotisen ja 4,25 miljoonan dollarin arvoisen jatkosopimuksen Bluesin kanssa. Tultuaan vapaaksi pelaajaksi hän siirtyi syyskuussa 2012 kaksivuotisella sopimuksella Detroit Red Wingsiin. Hän kuitenkin pelasi Detroitissa vain kauden 2012–2013. Kaudella 2013–2014 hän edusti jälleen St. Louis Bluesia.


title: Carlo Colaiacovo

text: Colaiacovo edusti Kanadaa vuoden 2011 MM-kilpailuissa. Hän oli voittamassa myös alle 20-vuotiaiden MM-hopeaa vuosina 2002 ja 2003. Colaiacovo voitti jälkimmäisessä turnauksessa pelipaikastaan huolimatta turnauksen syöttöpörssin, puolustajien pistepörssin ja Kanadan sisäisen pistepörssin. Hänet valittiin myös tähdistökentälliseen.


title: Carlo Colaiacovo

text: Colaiacovon kaksoisveli Paulo on pelannut maalivahtina ja hänellä on pääsarjakokemusta Hollannista.


title: Jimmy Cobb

text: Jimmy Wilbur Cobb (s. 20. tammikuuta 1929) on yhdysvaltalainen jazzrumpali. Hänet tunnetaan mm. Miles Davisin "Kind of Blue"- jazzalbumin (1959) rumpalina. the Pepper Adams Donald Byrd Quintet


title: Jimmy Cobb

text: Cannonball Adderley


title: Jimmy Cobb

text: Nat Adderley


title: Jimmy Cobb

text: Toshiko Akiyoshi


title: Jimmy Cobb

text: Lorez Alexandria


title: Jimmy Cobb

text: Geri Allen


title: Jimmy Cobb

text: Dorothy Ashby


title: Jimmy Cobb

text: Walter Benton


title: Jimmy Cobb

text: Walter Bishop, Jr.


title: Jimmy Cobb

text: John Coltrane


title: Jimmy Cobb

text: Miles Davis


title: Jimmy Cobb

text: Kenny Dorham


title: Jimmy Cobb

text: Kenny Drew


title: Jimmy Cobb

text: Curtis Fuller


title: Jimmy Cobb

text: Benny Golson


title: Jimmy Cobb

text: Paul Gonsalves


title: Jimmy Cobb

text: Joe Henderson


title: Jimmy Cobb

text: John Hendricks


title: Jimmy Cobb

text: Wynton Kelly


title: Jimmy Cobb

text: Hubert Laws


title: Jimmy Cobb

text: Johnny Lytle


title: Jimmy Cobb

text: Pat Martino


title: Jimmy Cobb

text: Wes Montgomery


title: Jimmy Cobb

text: Art Pepper


title: Jimmy Cobb

text: Sonny Red


title: Jimmy Cobb

text: Shirley Scott


title: Jimmy Cobb

text: Wayne Shorter


title: Jimmy Cobb

text: Teri Thornton


title: Jimmy Cobb

text: Bobby Timmons


title: Jimmy Cobb

text: Norris Turney


title: Jimmy Cobb

text: Phil Upchurch


title: Jimmy Cobb

text: Sarah Vaughan


title: Jimmy Cobb

text: Charles Williams


title: Barbara Pym

text: Barbara Mary Crampton Pym (2. kesäkuuta 1913 – 11. tammikuuta 1980) oli englantilainen kirjailija.


title: Barbara Pym

text: Barbara Pym syntyi Shorpshiressä. 2. kesäkuuta 1913. Hänen isänsä oli asianajaja, ja Barbaralla oli nuorempi sisar Hilary. Barbara Pym opiskeli ensin Huyton Collegen sisäoppilaitoksessa Liverpoolin lähellä. Oxfordissa hän opiskeli englantia St. Hilda’s Collegessa ja suoritti tutkinnon 1934. Jo koulutyttönä Barbara Pym päätti ryhtyä kirjailijaksi. Hän avusti koululehteä ja kirjoitti ensimmäisen romaaninsa 16-vuotiaana. Kahta ensimmäistä romaania ei kuitenkaan julkaistu. Ennen sotaa hän oli lyhyen aikaa opettajana Puolassa. Toisen maailmansodan aikana hän toimi ensin Bristolissa postin sensorina ja sitten Women’s Royal Naval Servicen palveluksessa Napolissa.


title: Barbara Pym

text: Palattuaan Lontooseen Barbara Pym työskenteli kansainvälisen Afrikka-instituutin palveluksessa ensin tutkimusapulaisena ja sitten "Africa"-nimisen tieteellisen julkaisun toimittajana. Hän ei mennyt naimisiin, vaikka hänellä oli muutamia tärkeitä miessuhteita. Ystävyys opiskelutoveri Henry Harveyn kanssa jatkui myös tämän mentyä naimisiin. Harvey työskenteli jonkin aikaa englannin kielen lehtorina Helsingin yliopistossa, ja teoksessa "Civil to Strangers" Barbara Pym on sijoittanut yhden episodin Helsinkiin.


title: Barbara Pym

text: Jäätyään virastaan eläkkeelle Barbara Pym asettui sisarensa Hilary Pymin kanssa asumaan kylään Oxfordin lähistölle. He viettivät rauhallista, keskiluokkaista maalaiselämää, johon kuuluivat ”kirkko, puutarhanhoito, paikallishistoria ja luontokävelyt”, kuten kirjailija itse on kuvannut. Barbara Pym kuoli vuonna 1980 rintasyöpään.


title: Barbara Pym

text: Barbara Pymin ensimmäinen romaani "Some Tame Gazelle" ilmestyi 1950. Esikoista seurasivat "Excellent Women" (1952), "Jane and Prudence" (1953), "Less than Angels" (1955)," A Glass of Blessings" (1958) sekä "No Fond Return of Love" (1961).


title: Barbara Pym

text: Pymin teoksissa tärkeää eivät ole niiden juonet, vaan se hienovarainen, hieman ironinen, mutta silti myötäelävä tapa, jolla keski-luokkaisia ja keski-ikäisiä henkilöitä – useimmiten naisia – on kuvattu. Heidän elämänpiiriinsä sivuaa akateemista maailmaa ja kirkkoa. Arjessa tärkeätä ovat sosiaaliset suhteet, pukeutuminen, ruoka, rakkaus tai pikemminkin rakkauden poissaolo. Barbara Pymin teokset saavuttivat uskollisen lukijakunnan, mutta 1960-luvun ja 1970-luvun muuttuneessa ilmapiirissä kustantajat eivät enää olleet kiinnostuneet hänen vähäeleisistä teoksistaan.


title: Barbara Pym

text: Barbara Pym ei lakannut kirjoittamasta, mutta hänet unohdettiin eikä hän saanut teoksiaan julkaistua. Käänne tapahtui vasta vuonna 1977, kun Times Literary Supplement julkaisi kyselyn vuosisadan yli- ja aliarvostetuimmista kirjailijoista. Sekä kriitikko Lord David Cecil että runoilija Philip Larkin nostivat Barbara Pymin nimen esiin. Tästä seurasi, että Pymin teoksista otettiin uusia painoksia, ja hänen arvostuksensa nousi. Häneltä julkaistiin uusi teos "Quartet in Autumn" 1977, ja se oli Booker-palkintoehdokkaana. Seuraavaksi ilmestyi kirjoittamisajankohdaltaan vanhempi "The Sweet Dove Died" (1978). Teokset "A Few Green Leaves" (1980) ja "Crampton Hodnet" (1985) samoin kuin kahdesta keskeneräisestä käsikirjoituksesta koostettu "An Academic Affair" (1986) ilmestyivät postuumisti.


title: Barbara Pym

text: Hazel Holtin ja Hilary Pymin toimittama teos "A Very Private Eye: The Diaries, Letters and Notebooks of Barbara Pym" ilmestyi 1985.


title: Barbara Pym

text: Vuonna 1994 Oxfordissa perustettiin Barbara Pymin muistoa vaaliva yhdistys "The Barbara Pym Society. "


title: Sholay

text: Sholay on intialainen hindinkielinen toimintaelokuva vuodelta 1975. Sen on ohjannut Ramesh Sippy ja tuottanut hänen isänsä G. P. Sippy. Elokuvaa pidetään yhtenä Bollywoodin suurimmista klassikoista ja yhtenä parhaista intialaisista elokuvista. Se on myös yksi eniten tuottaneista intialaisista elokuvista, jos inflaatio otetaan huomioon. "Sholay" oli ensimmäisenä British Film Instituten 10 parhaan intialaisen elokuvan listalla. Elokuva julkaistiin uudelleen 3D:nä tammikuussa 2014.


title: Sholay

text: Ramgarhin kylässä eläkkeellä oleva poliisi Thakur Baldev Singh (Sanjeev Kumar) etsii käsiinsä kaksi aiemmin pidättämäänsä pikkurikollista. Thakur uskoo Veerun (Dharmendra) ja Jain (Amitabh Bachchan) voivan vangita pahamaineisen maantierosvon Gabbar Singhin (Amjad Khan), josta on luvattu 50 000 rupian palkkio. Thakur käskee luovuttaa Gabbarin hänelle elävänä ylimääräistä 20 000 rupian palkkiota vastaan.


title: Sholay

text: Veeru ja Jai nujertavat Gabbarin kyläläisiä riistämään lähettämät rosvot. Pian tämän jälkeen Gabbar konnineen hyökkää Ramgarhiin holi-juhlan aikaan. Kovassa taistelussa Veeru ja Jai ajetaan nurkkaan. Thakur, jolla on mahdollisuus tarttua aseeseen, ei auta heitä. Veeru ja Jai onnistuvat taistelemaan vastaan ja rosvot pakenevat. Kaksikko on kuitenkin tuohtunut Thakurin toimettomuudesta ja he harkitsevat lähtevänsä kylästä. Thakur selittää, että Gabbar oli tappanut lähes koko hänen perheensä ja leikannut hänen molemmat kätensä irti, minkä vuoksi hän ei kyennyt käyttämään asetta. Hän oli peittänyt käsiensä puuttumisen käyttämällä shaalia.


title: Sholay

text: Asuessaan Ramgarhissa kyyninen Jai ja eloisa Veeru huomaavat kiintyneensä kyläläisiin. Veeru on ihastunut Basantiin (Hema Malini), kipakkaan ja puheliaaseen nuoreen naiseen, joka ansaitsee elantonsa ajamalla hevoskärryjä. Jai tuntee vetoa Radhaan (Jaya Bhaduri), Thakurin leskeksi jääneeseen miniään, joka hienovaraisesti vastaa hänen tunteisiinsa.


title: Sholay

text: Gabbarin rosvojoukkojen ja Veerun ja Jain välinen kahakka kärjistyy, kun rosvot kaappaavat Veerun ja Basantin. Jai hyökkää rosvojen kimppuun, ja kolmikko onnistuu pakenemaan Gabbarin piilopaikasta rosvot kannoillaan. Jai ja Veeru taistelevat asein kallion takaa ja heiltä on loppua ammukset. Veerun, joka ei tiedä Jain haavoittuneen tulitaistelussa, on pakko lähteä hakemaan lisää ammuksia. Sillä välin Jai jatkaa taistelua yksin ja päättää uhrata itsensä käyttämällä viimeisen luotinsa lähietäisyydellä olevan dynamiitin räjäyttämiseen.


title: Sholay

text:
Veeru palaa ja Jai kuolee hänen käsivarsilleen. Raivostunut Veeru hyökkää Gabbarin luolaan ja vangitsee tämän. Veeru hakkaa Gabbarin henkihieveriin, kunnes Thakur saapuu muistuttamaan lupauksesta luovuttaa Gabbar elävänä. Thakur potkii niittikengillään Gabbaria aiheuttaakseen vakavaa tuhoa. Poliisit saapuvat pidättämään Gabbarin. Jain hautajaisten jälkeen Veeru lähtee Ramgarhista ja löytää junasta Basantin odottamasta häntä.
Elokuvan tuottajat harkitsivat Danny Denzongpaa Gabbar Singhin rooliin, mutta hän ei hyväksynyt sitä, koska kuvasi samaan aikaan elokuvaa "Dharmatma" (1975). Seuraava valinta rooliin oli vielä melko tuntematon Amjad Khan.


title: Sholay

text: Alkuperäisessä ohjaajan versiossa elokuvan loppu on erilainen; siinä Thakur tappaa Gabbarin. Loppu muutettiin, koska Censor Board -lautakunta piti elokuvaa liian väkivaltaisena.


title: Sholay

text: Vuonna 1976 "Sholay" sai yhdeksän Filmfare Awards -ehdokkuutta, mutta voitti vain parhaan leikkauksen palkinnon. Se voitti kolme Bengal Film Journalists’ Association Awards -palkintoa; parhaasta miessivuosasta, kuvauksesta ja lavastuksesta. "Sholay" palkittiin vuonna 2005 parhaana elokuvana Filmfare Awards -palkintojen 50-vuotisessa historiassa.


title: The Holy Mountain

text: The Holy Mountain () on Alejandro Jodorowskyn vuonna 1973 käsikirjoittama ja ohjaama kulttielokuva, jossa hän myös itse näyttelee pääosassa. Jodorowsky tuotti elokuvan yhdessä The Beatlesin managerin Allen Kleinin kanssa, koska Jodorowskyn aiempi elokuva "El Topo" oli saanut ylistystä niin John Lennonilta kuin George Harrisoniltakin. John Lennon rahoittikin "The Holy Mountainin" yhdessä Yoko Onon kanssa. Elokuva esitettiin sen valmistumisvuonna Cannesin elokuvajuhlilla. Tyylilajiltaan elokuva edustaa lähinnä surrealismia.


title: The Holy Mountain

text: Likainen Kristusta muistuttava mies makaa maassa ylävartalo lähes paljaana ja hänen kasvonsa ovat täynnä hyönteisiä. Hän virtsaa alleen ja maata pitkin valuva virtsa johdattaa Narri-tarokin luo. Neliraaja-amputoitu kääpiö tulee puhdistamaan miehen kasvot hyönteisistä ja samalla paikalle ilmaantuvat alastomat pikkupojat, jotka kantavat miehen ristille ja alkavat kivittää tätä. Silloin mies havahtuu ja pelottelee pojat pois. Hän jää kääpiön kanssa polttamaan hetkeksi jonkinlaista savuketta, kunnes aloittaa matkansa. Mies havainnoi ihmisten toimivan kauhistuttavalla tavalla – sotilaat esimerkiksi ampuvat ihmisiä turistien valokuvatessa innokkaina. Mies löytää Kristus-figuureja myyvän roomalaissotilaiden kojun luota suuren ristin, jota hän kantaa hetken yhdessä kääpiön kanssa. Lopulta hän kuitenkin päätyy juomaan alkoholia roomalaisten kanssa. Mies sammuu ja roomalaiset tekevät hänestä kipsimallin, jonka avulla he valmistavat lukemattomia mallinukkeja. Pian yksin jätetty mies herää ja huutaa raivokkaasti nähdessään ympärillään olevat itseään muistuttavat nuket. Hetken heiteltyään ja revittyään nukkeja hän ottaa yhden mukaansa.


title: The Holy Mountain

text: Samaan aikaan prostituoidut naiset ovat kirkon alttarilla katselemassa verta valuvaa Kristus-patsasta. Heidän joukossaan on myös tyttölapsi, joka on pukeutunut samoin kuin joukon naiset. Pian he lähtevät, kohtaavat nukkea mukanaan kantavan miehen ja jatkavat hänen kanssaan matkaa. Mukaan liittyy myös musta simpanssi. Jouduttuaan ensin tapaamansa Paavin vihan kohteeksi mies alkaa syödä nukkensa kasvoja ja päästää sen lopulta ilmapallojen matkassa taivaalle. Mies itse sen sijaan kiipeää torniin, josta hän löytää Alkemistin alastoman assistentin ja dromedaarin kanssa. Alkemisti ja nainen kylvettävät miehen samassa altaassa virtahevon kanssa ja laittavat tämän ulostamaan sekä haistelemaan oman palavan ulosteensa hajua. Uloste muuttuu kullaksi, ja Alkemisti kertoo miehelle tämän itse olevan ulostetta ja kykenevän täten muuttamaan itsensä kullaksi.


title: The Holy Mountain

text: Alkemisti ja mies menevät pyöreään tilaan, jonka seinillä on alastomia nais- ja miesnukkeja. Pian mies kuulee kertomuksen jokaisesta seitsemästä henkilöstä, joita nuket esittävät ja joista jokaisella on oma planeettansa. Alkemisti sanoo heidän olevan varkaita, kuten mieskin on.


title: The Holy Mountain

text: Ensimmäisenä itsestään kertoo Fon (Venus). Hän omistaa muun muassa sänkyjä, patjoja, vaatteita ja kosmetiikkaa valmistavan tehtaan. Tehtaan keskeisimpiä tuotteita ovat kaikin puolin aidoilta vaikuttavat maskit ja sen toimenkuvaan kuuluu myös elektronisten toimintojen lisääminen ihmisruumiisiin, jotta ne voivat esimerkiksi hyvästellä läheisensä arkusta käsin. Toinen henkilö, Isla (Mars), valmistaa ja myy aseita. Islan mukaan erityisesti nuoret tarvitsevat aseita, joten hän on valmistanut niitä heidän mieltymystensä mukaan. Häneltä löytyy psykedeelisesti kuvioituja haulikoita, kranaattikaulakoruja, sähkökitaraa muistuttavia aseita sekä buddhalaisille, juutalaisille ja kristityille suunniteltuja aseita. Kolmantena esittäytyy Klen (Jupiter). Hänellä on valtava talo, vaimo, autonkuljettaja, rakastaja ja taidetehdas. Useimmat tehtaan tuottamista teoksista liittyvät jollain tasolla seksuaalisuuteen. Tehdas on valmistanut esimerkiksi kuutiomaisen rakkauskoneen, jonka mekaanista vaginaa voi hieroa erityisen elektronisen sauvan avulla. Kun laite saavuttaa orgasmin, se synnyttää kaltaisensa vauvan.


title: The Holy Mountain

text: Ilamo (Saturnus) valmistaa työkseen sotaleluja ja esiintyy lasten nähden pellepuvussa. Tehtaassa on tietokone, joka tuottaa tietoa tulevista sodista ja vallankumouksista määräten siten valmittettavien lelujen tyylin. Tuotevalikoimaan kuuluvat esimerkiksi tummaihoiset vampyyrinuket, jotka voi tuhota vain valkean ihon värisellä ristillä, sekä oksentamista aiheuttavat laksatiivit. Leluja valmistetaan lapsille vauvoista alkaen tarkoituksena saada heidät vihaamaan tulevia vihollisia. Viides henkilö on Berg (Uranus), joka elää seksihullun ja määräilevän naisen kanssa. Berg on presidentin taloudellinen neuvonantaja. Hänen uusin raporttinsa kertoo, että talouden turvaamiseksi neljä miljoonaa kansalaista on tapettava seuraavan viiden vuoden aikana. Presidentti aloittaa toimenpiteet heti raportin kuultuaan. Poliisipäällikkö Axon (Neptunus) kerää miesten sukuelimiä. Vastalahjaksi hän antaa jokaiselle sukuelimensä luovuttaneelle miehelle pyhän kirjan, jonka luettuaan he liittyvät poliisivoimiin. Viimeinen eli seitsemäs henkilö on Lut (Pluto), joka työskentelee arkkitehtuurin parissa. Hän toteaa olleen virhe aluksi rakentaa asuntoja puutarhoineen ja lämmityksineen, sillä ihminen tarvitsee vain suojapaikan. Niinpä hän kehittää ruumisarkun muotoisia suojia, jotka on tarkoitettu lähinnä työväenluokan käyttöön.


title: The Holy Mountain

text: Alkemisti, hänen assistenttinsa, mies ja seitsemän henkilöä laskeutuvat Alkemistin tornista helikopterilla. Alkemisti kertoo kaikille, että kuolemattomuus on saavutettavissa. Ratkaisu odottaa heitä pyhällä vuorella, jossa on yhdeksän kuolematonta miestä. Aluksi kaikkien on kuitenkin poltettava rahansa ja heitä itseään esittävät nuket, jotta matka voi alkaa. Yksi prostituoiduista lähtee seuraamaan heitä salaa simpanssin kanssa. Matkallaan joukkio käy läpi erilaisia vahvasti symbolisia rituaaleja, jotka kulminoituvat kuolemaseremoniaan. Seremonian aikana heidän on tarkoitus luopua kaikesta: tunteista, ruumiista, ystävistä, rakastajista, perheestä ja menneisyydestä. Toinen keskeinen rituaali on tapahtuma, jossa varas heittää kääpiön Alkemistin käskystä mereen heidän matkatessaan laivalla. Kääpiö oli vain varkaan kuvitelmaa.


title: The Holy Mountain

text:
He saapuvat Lotus Islandille ja ajavat itsensä kaljuiksi. Saarella he poikkeavat Pantheon Bariin, hautausmaalle sijoittuvaan juhlaan, jossa muut pyhää vuorta etsineet ovat vaihtaneet tavoitteensa päihteisiin, runouteen ja fyysiseen voimaan. Alkemistin joukko kykenee kuitenkin jatkamaan matkaansa pyhälle vuorelle. Nousun aikana jokainen kohtaa pahimmat pelkonsa tai pakkomielteensä. Aivan lähellä huippua alkemisti kertoo itse erkanevansa joukosta, mutta saattaa heitä alati seuranneen prostituoidun ja tämän simpansin jatkamaan matkaa huipulle muiden kanssa. Kun joukkio saapuu huipulle, he näkevät yhdeksän huppupäistä hahmoa pyöreän pöydän ääressä. He riisuvat hahmojen huput ja huomaavat niiden olevankin vain kasvottomia nukkeja. Viimeisen hupun alta paljastuu naurava Alkemisti ja pian nauru tartuu muihinkin. Kaikki istuutuvat pöydän ääreen ja alkemisti käskee kameraryhmää loitontamaan kuvaa. Kuvausryhmä näkyykin pian kokonaan ja kaikki katsovat kohti kameraa. Alkemisti lopettaa elokuvan sanomalla: "Hyvästit pyhälle vuorelle. Todellinen elämä odottaa meitä." (engl. "Goodbye to the Holy Mountain. Real life awaits us.")
Elokuva on yleisesti ottaen ollut kriitikoiden suosiossa. Yhdysvaltalaisella sivustolla Rotten Tomatoes kaikki kuusi sivuston valitsemaa huippukriitikkoa antoivat elokuvasta myönteisen arvion. Kaikista sivuston 19 kriitikoista myönteisen arvion antoi 84%. Suomessa YleX:n Juha Kontio ja kulttuurijulkaisu Elitistin Juho Malanin ovat molemmat antaneet elokuvalle viisi tähteä. AllMusic-sivuston Mark Deming antoi kuitenkin elokuvalle vain kaksi ja puoli tähteä kuvaten sitä aikansa tuotteeksi.


title: Insuliinireseptorisubstraatti 1

text: Insuliinireseptorisubstraatti 1 (IRS-1) on proteiini joka liittyy lihassolujen sisäiseen insuliiniaineenvaihduntaan. Sen toimintaa aktivoi insuliinireseptori, jonka jälkeen se aktivoi glukoosinsiirtäjiä, glykolyysiä (sokerin muuntoa solujen polttoaineeksi) ja Glykogeenisyntaasikinaasi-3-proteiinin ilmenemistä.


title: Niinimäki

text: Niinimäki on kylä Savitaipaleen Heituinlahdessa. Niinimäessä on alle 30 taloa, joista noin kymmenen on autioita tai vain kesäkäytössä. Asukkaita kylässä on noin 40. Kymmeniä vuosia sitten lakkautettu koulu toimii asuntona.


title: Ramesh Sippy

text: Ramesh Sippy (s. 23. tammikuuta 1947 Karachi, Brittiläinen Intia) on intialainen elokuvaohjaaja ja -tuottaja. Hänet tunnetaan parhaiten klassikkoelokuva "Sholayn" (1975) ohjaajana. Intian valtio myönsi Sippylle Padma Shri -palkinnon vuonna 2013.


title: Ramesh Sippy

text: Ramesh Sippyn isä oli elokuvatuottaja G. P. Sippy. Sippyllä on ensimmäisestä avioliitostaan kolme lasta: elokuvaohjaaja Rohan Sippy, Sonia Sippy ja Sheena Sippy, joka on naimisissa Shashi Kapoorin pojan Kunal Kapoorin kanssa. Sippy on ollut naimisissa näyttelijä Kiran Junejan kanssa vuodesta 1990.


title: Blue Is the Colour

text: Blue Is the Colour on jalkapallolaulu, joka yhdistetään vahvimmin Chelsea-jalkapalloseuraan.


title: Blue Is the Colour

text: Kappale äänitettiin 1970-luvun alussa, jolloin Chelsean liigajoukkue lauloi kappaleen. Kappaleen teolla joukkue juhli pääsyä vuoden 1972 liigacupiin. Single oli parhaimmillaan maan musiikkilistoilla viidentenä alkuvuonna 1972.


title: Blue Is the Colour

text: Myös muut joukkueet ovat tehneet kappaleeseen perustuvia kannatuslauluja. Muun muassa HJK on levyttänyt laulun ”Hoo-jii-koo”, joka perustuu kappaleeseen.


title: Matikainen

text: Matikainen on suomalainen sukunimi, joka on muun muassa seuraavilla henkilöillä:


title: Antti Koskinen (jalkapalloilija)

text: Antti Koskinen (s. 19. heinäkuuta 1988 Eurajoki) on suomalainen jalkapalloilija, pelipaikaltaan puolustaja.


title: Antti Koskinen (jalkapalloilija)

text: Koskinen on Eurajoen Kisan ja Rauman Pallo-Iirojen kasvatti. Hän siirtyi helmikuussa 2011 P-Iiroista Veikkausliigassa pelaavaan Myllykosken Pallo -47:ään allekirjoittaen 1+1-vuotisen sopimuksen. Ensiesiintymisensä pääsarjatasolla Koskinen teki 2. toukokuuta 2011 kotiottelussa IFK Mariehamnia vastaan. Lokakuussa 2012 MYPA tiedotti jatkaneensa Koskisen sopimusta kaudelle 2013. Koskinen jatkoi MYPA:ssa myös kauden 2014. Maaliskuussa 2015 hän teki yksivuotisen sopimuksen Tampereen Ilveksen kanssa.


title: Antti Koskinen (jalkapalloilija)

text: Alkuvuodesta 2018 Koskinen muutti Itävaltaan aloittaessa työt logistiikkayritys LKW Walterissa. Samalla hän siirtyi pelaamaan Itävallan kolmanneksi korkeimmalle sarjatasolle FC Stadlauhun.


title: Antti Koskinen (jalkapalloilija)

text: Koskinen on opiskellut kauppatieteitä Turun yliopiston kauppakorkeakoulussa.


title: Ukko-Mestari

text: Ukko-Mestari on tuotemerkki, joka sisältää traktorikaivuriin tarkoitettuja kaivinlisälaitteita, joita valmisti alussa Länsi-Suomen Sokeri ja myöhemmin Lännen Tehtaat. Ukko-Mestari on hydraulinen kaivinosa niin sanottuun vastapainokaivuriin, jossa on perustraktori varustettuna etuosan painolla (painot, hydrauliikkasäiliö ja lisäpolttoine säiliö(t)) ja takaosan nostolaitteen tilalle asennettu puomisto ja tukitassut. Ukko-Mestareita valmistettiin molemmin puolin 70-luvun vaihdetta.


title: Ukko-Mestari

text: Ukko-Mestareita asennettiin mm. Valmet, Nuffield, Ford ja Leyland traktoreihin.


title: Ukko-Mestari

text: Pääkäyttö vastapaino traktorikaivureilla oli ojitustyö, johon ne solveltuivatkin hyvin. Ojitystyön lisävarusteena traktorihin asennettiin telasto, jolloin tela kiersi etu ja takarenkaat. Joissain malleissa oli myös lisäpyöriä telaston ohjauksessa. Etuakseli oli lukittu suoraan ja ohjaus tapahtuoi traktorin jarrujen ja kauhan avulla.Vastapainokaivurit korvasi ympäripyörivät kaivurit, joiden kaivetun maan läjitys ja kaivuualue paikoiltaan on huomattavasti suurempi ympäripyörivän ylävaunun ansiosta. Traktorikaivureiden puomin kääntö oli usein maksimissaan 180 astetta, joka rajoittaa varsinkin ahtaissa paikoissa kaivuuta.


title: Tuomariston palkinto (Cannesin elokuvajuhlat)

text: Tuomariston palkinto ("Prix du Jury") on Cannesin elokuvajuhlilla jaettava palkinto. Sitä pidetään juhlien kolmanneksi arvokkaimpana palkintona Kultaisen palmun ja Grand Prix'n jälkeen. Palkinto on jaettu eri nimillä.


title: Hahmopsykologia

text: Hahmopsykologia on psykologian suuntaus, josta humanistiset oppimisteoriat ovat ottaneet vaikutteita. Hahmopsykologia syntyi Saksassa 1920-luvulla vastareaktiona behavioristiselle oppimis- ja ihmiskäsitykselle. Koulukunnan merkittävimpiä edustajia olivat Max Wertheimer, Kurt Koffka ja Wolfgang Köhler. Nykyään koulukunnalla on merkitystä enimmäkseen havaintopsykologian saralla.


title: Hahmopsykologia

text: Hahmoteorioiden perusajatus on, että oppimisen taustalla on ihmisen oma oivallus, joka johtaa ymmärrykseen. Hahmopsykologian mukaan kokonaisuus on enemmän kuin osiensa summa, ja sillä on ominaisuuksia, joita itsenäisillä osilla ei ole. Tätä ilmiötä on havainnollistettu hahmopsykologiaan perustuville hahmolaeilla, jotka kuvaavat havaintojen jäsentymistä ja selittävät, miten havainnon kohteiden osat muodostuvat laajemmiksi kokonaisuuksiksi. Hahmolakeja on tutkittu eniten näköaistissa.


title: Hahmopsykologia

text: Fredrick Perls, Laura Perls ja Paul Goodman kehittivät hahmoterapian eli Gestalt-terapian hahmopsykologian, sekä reichilaisen ja freudilaisen näkemyksen pohjalta. Fredrick Perls sai vaikutteita myös psykodraaman kehittäneeltä Jakob Morenolta.


title: Hahmopsykologia

text: Hahmolait ovat periaatteita, joiden avulla aivomme päättelevät sen, mikä on kuvio ja mikä taustaa, mitkä yksityiskohdat kuuluvat yhteen ja mitkä ovat keskeisiä. Niillä pyritään siten kuvaamaan ihmisen (luultavimmin synnynnäisiä) visuaalisten piirteiden hahmotus- ja yhdistelytapoja. Hahmolakeja on analysoitu etenkin näköhavaintojen alueella, mutta hahmoperiaatteita voidaan hyvin soveltaa myös muiden aistien (esim. kuulon käyttämisen) yhteydessä. Erilaisten hahmolakien avulla voidaan suunnitella käyttöliittymän erilaisia kokonaisuuksia niin, että käyttäjä pystyisi hahmottamaan ne juuri toivotulla tavalla. Tunnettuja hahmolakeja ovat:


title: Hahmopsykologia

text: 1. Hyvän muodon laki


title: Hahmopsykologia

text: 2. Läheisyyden laki


title: Hahmopsykologia

text: 3. Hyvän jatkon laki


title: Hahmopsykologia

text: 4. Samankaltaisuuden laki


title: Hahmopsykologia

text: 5. Sulkeutuvuuden laki


title: Hahmopsykologia

text: 6. Symmetrian laki


title: Hahmopsykologia

text: 7. Yhteisen liikkeen laki


title: Hahmopsykologia

text: 8. Ajallisen lähekkäisyyden laki


Multidisciplinary Association for Psychedelic Studies (MAPS, suom. "Psykedeelien tutkimuksen monialainen yhdistys") on yleishyödyllinen yhteisö, jonka tavoitteena on luoda ja levittää tutkimustietoa psykedeeleistä. MAPS on Yhdysvaltain verohallinnon vahvistama järjestö, jonka toimialoja ovat tutkimus ja koulutus. MAPS:n perusti filosofian tohtori Rick Doblin vuonna 1986. Sen päämaja on tällä hetkellä Santa Cruzissa, Kaliforniassa. MAPS on asettanut pyrkimyksekseen hoitaa sairauksia, joihin tavanomaiset lääkkeet auttavat rajoitetusti. Tällaisia sairauksia ovat esimerkiksi traumaperäinen stressihäiriö, kipu, päihderiippuvuus ja masennus, johon liittyy kuolemanhalua. MAPS:n pyrkimyksenä on kehittää psykedeeleistä ja kannabiksesta reseptilääkkeitä, sekä tarjota niiden haitoista ja hyödyistä tutkimustietoon pohjaavaa koulutusta.


title: Multidisciplinary Association for Psychedelic Studies

text: MAPS on tutkinut LSD:n psykoterapeuttisia vaikutuksia syöpäpotilailla sekä toteuttanut FDA:n tukeman tutkimuksen MDMA:n käytöstä psykoterapiassa hoidettaessa traumaperäistä stressihäiriötä. MAPS on ansioitunut myös sponsorina tuettuaan lääkinnällisiä tutkimuksia tekevän professori Lyle Crakerin (Massachusetts Amherstin yliopisto) pyrkimyksiä saada Yhdysvaltain huumepoliisilta lisenssi kannabiksen tuotantolaitosta varten. Järjestö on tukenut myös tohtori Donald Adamsin (Kalifornian yliopisto) tutkimusta kannabisvaporisaattorin vaikutuksista. Tutkimus oli ensimmäinen laatuaan.


text: MAPS avusti tohtori Charles Grobia suunnittelemaan, hyväksyttämään ja rahoittamaan ensimmäisen yhdysvaltalaisen FDA:n tukeman tutkimuksen MDMA:n vaikutuksista ihmiskoehenkilöihin. 19. heinäkuuta 2010 Journal of Psychopharmacology julkaisi erään MAPS:n kliinisen tutkijan, tohtori Michael Mithoeferin, MDMA-tutkimusten tulokset. MAPS kuvaili tutkimuksia lupaaviksi, ja totesi kyseisen pilottitutkimuksen demonstroivan, että MDMA:lla avustettua, tarkoin seurattua psykoterapiaa voidaan käyttää tarkoin seulotussa ryhmässä potilaita, joilla on krooninen ja muille hoitomuodoille resistentti traumaperäinen stressihäiriö.


title: The Boston Camerata

text: The Boston Camerata on yhdysvaltalainen vanhaan musiikkiin keskittynyt yhtye, jonka kotipaikka on Boston Massachusettsissa. Sen perusti vuonna 1954 Narcissa Williamson Bostonin Museum of Fine Arts -museon soitinkokoelman sivuhankkeena.


title: The Boston Camerata

text: The Camerata itsenäistyi voittoa tavoittelemattomaksi organisaatioksi vuonna 1974. Kokoonpanon johtajana toimi vuodesta 1969 vuoteen 2008 Joel Cohen (nyk. musiikin johtaja, emeritus). Vuodesta 2008 yhtyeen johtaja on ollut ranskalaissyntyinen laulaja ja tutkija Anne Azéma. Boston Camerata konsertoi säännöllisesti Bostonin alueella, ja lisäksi soittajisto tekee kiertueita niin Yhdysvalloissa kuin ulkomaillakin.


title: The Boston Camerata

text: Camerata on levyttänyt lukuisille levymerkeille kuten Harmonia Mundi, Erato, Telefunken ja Warner Classics. Yhtye on palkittu muun muassa Grand Prix du Disquella (1987) Tristanin ja Isolden legendan keskiaikaisesta versiosta.


title: The Boston Camerata

text: Ryhmä on tehnyt yhteistyötä suomalaisen Tero Saarinen Companyn kanssa vuodesta 2004 asti. The Boston Camerata vastaa koreografi Tero Saarisen "Borrowed Light" -teoksen musiikista, joka pohjautuu Shakers-lahkon musiikkiin.


title: Pennies from Heaven (kappale)

text: ”Pennies from Heaven” on Arthur Johnstonin säveltämä ja Johnny Burken sanoittama musiikkikappale vuoden 1936 samannimisestä elokuvasta. Kappaleen lauloi elokuvassa Bing Crosby. Crosbyn Jimmy Dorseyn yhtyeen kanssa tekemä nauhoite pysyi "Your Hit Parade" -ohjelman hittilistalla 13 viikon ajan, joista 10 viikkoa ensimmäisellä sijalla. Crosbyn nauhoitteen saaman suosion myötä muutkin artistit alkoivat nauhoittaa kappaletta, ja se nousikin vuosina 1936–1937 listoille yhteensä kuuden eri artistin esittämänä. Kappale oli ehdolla parhaan laulun Oscar-palkinnon saajaksi, mutta hävisi lopulta Jerome Kernin ja Dorothy Fieldsin laululle ”The Way You Look Tonight”.


title: Pennies from Heaven (kappale)

text: Vuonna 1937 oman versionsa kappaleesta nauhoitti Count Basien jazzorkesteri riveissään saksofonisti Lester Young. ”Pennies from Heavenistä” tuli sittemmin yksi Youngin suosikkinumeroista, ja hän nauhoitti sen useita kertoja uransa aikana. Kappale on suosittu jazzstandardi ja sen ovat esittäneet myös muun muassa Billie Holiday, Sarah Vaughan, Oscar Peterson, Frank Sinatra ja Dave Brubeck.


title: Esha Deol

text: Esha Deol (s. 2. marraskuuta 1982) on intialainen näyttelijä. Hän esiintyy Bollywood-elokuvissa.


title: Esha Deol

text: Deol aloitti näyttelijän uransa elokuvassa "Koi Mere Dil Se Poochhe" (2002), mistä hän voitti kolme palkintoa parhaana tulokkaana. Hänen ensimmäinen menestyselokuvansa oli "Dhoom" (2004).


title: Esha Deol

text: Deolin vanhemmat ovat Bollywood-näyttelijät Dharmendra ja Hema Malini. Hänellä on nuorempi sisar Ahana Deol. Hänellä on myös kaksi velipuolta, näyttelijät Sunny Deol ja Bobby Deol, ja kaksi sisarpuolta isänsä ensimmäisestä avioliitosta. Deol on koulutettu Odissi- ja Bharata Natyam -tanssija.


title: Esha Deol

text: Esha Deol kihlautui liikemies Bharat Takhtanin kanssa 12. helmikuuta 2012. He avioituivat 29. kesäkuuta 2012.


title: Kiteen kirkko

text: Kiteen luterilaista kirkkoa kutsutaan yleisesti kivikirkoksi. Kiteen keskustassa sijaitseva arkkitehti Frans Sjöströmin suunnittelema harmaakivinen pitkäkirkko valmistui 1886 ja vihittiin loppiaisena 1887. Onnettoman vahingon takia kirkko paloi sisätiloiltaan vielä samana vuonna ja voitiin ottaa uudestaan käyttöön vasta kolmen vuoden korjaustöiden jälkeen 1890.


title: Kiteen kirkko

text: Kirkossa on 1500 istumapaikkaa. 28-äänikertaiset urut on Kangasalan Urkutehtaan valmistamat. Ikonostaasiseinää muistuttavalla alttariseinällä on Pyhää ehtoollista esittävä, taiteilija Berndt Lagerstamin maalaama alttaritaulu vuodelta 1924, joka on jäljennös Leonardo da Vincin maalauksesta.


title: Kiteen kirkko

text: Kirkkoa on peruskorjattu 1968 ja 1991. Alun perin alttarin yläpuolella ollut saarnastuoli muutettiin tavanomaisemmalle paikalle 1920-luvulla. Kirkko sähköistettiin 1924. Kirkon sisustus on kutakuinkin alkuperäisessä asussa.


title: Kiteen kirkko

text: Tornin kaksi kelloa on hankittu palovahinkokorjauksen aikana 1880-luvun lopulla.


title: Kiteen kirkko

text:
Kirkko ja lähellä oleva kirkkoherranpappila kuuluvat Museoviraston määrittelemiin Suomen valtakunnallisesti merkittäviin rakennetuihin kulttuuriympäristöihin.
Sjöström suunnitteli korkeatornisen kivikirkon, jossa kattolistat, ikkuna- ja oviaukot ja muut koristeosat oli muurattu punatiilestä. Kirkossa on poikkisakarat, jotka ovat runkohuonetta matalammat. Rakentamiseen tarvittava harmaa graniitti saatiin Kiteeltä, myös tiilet poltettiin omassa pitäjässä. Kirkon rakennusurakka annettiin maakauppias Laurikaiselle. Urakka oli määrä saada valmiiksi syyskuussa 1887, mutta työt valmistuivat jo 1886 loppuvuodesta. Kirkko vihittiin käyttöön loppiaisena 1887. Vihkimisen toimitti lääninrovasti Evert Brynolf von Konow ja kirkko oli viimeistä sijaa myöten täynnä, tieto uudesta komeasta kirkosta houkutteli katsojia.


title: Kiteen kirkko

text: Vihkiäisvuoden syksyllä Laurikainen oli korjaamassa kirkon peltikattoa. Ilmeisesti työssä apuna käytettävistä hehkuvista hiilistä karkasi tuli kattorakenteisiin ja sieltä kirkon muihin puuosiin tuhoten kirkon sisustuksen kokonaan. Kirkkoa ei ollut vakuutettu ja käräjöintien jälkeen lasku tuhojen korvaamisesta lankesi kokonaan seurakunnalle. Seuraavan kolmen vuoden aikana kirkko korjattiin entiselleen. Ulkopuolista urakoitsijaa ei käytetty, vaan rakennustoimikunta huolehti korjaamisesta, osa toimikunnan jäsenistä maksoi oman osuutensa rakennustyönä. Kirkko vihittiin uudestaan käyttöön 28. syyskuuta 1890.


title: Kiteen kirkko

text: Kiteen ensimmäinen kirkko on ollut Suorlahdella ja rakentamisajan arvellaan olleen 1640-luvulla. Vanhassa noin vuodelta 1650 olevassa kartassa on kirkko myös nykyisen kirkon paikalla kirkonkylässä, joten arvellaan pitäjässä olleen silloin kaksi kirkkoa, molemmat ilmeisesti tuhoutuivat ruptuurisodassa. Uusi puukirkko valmistui vuoden 1670 tienoilla ja kellotapuli 1690. Isovihan ja pikkuvihan hävityksessä kirkko rappeutui pahoin, samoin kellotapuli. Seuraavan kirkon rakentaminen alkoi 1757 ja kesti neljä vuotta. Tämä Ulriika Eleonooran mukaan nimetty ristikirkko sai vierelleen uuden erillisen kellotapulin 1819. Vuonna 1842 salama iski tapuliin, joka korjattiin perusteellisesti ja purettiin vasta 1897 tarpeettomana. Ulrika Eleonoran kirkko paloi kesällä 1876, sen syttymissyy jäi tuntemattomaksi.


title: Kiteen kirkko

text: Seurakunta rakensi pikaisesti tilapäisen lautakirkon kirkkomaan ulkopuolelle, se valmistui vielä samana vuonna. Lautakirkko oli pieni ja osoittautui hataraksi. Uuden kirkon suunnittelu alkoi samaan aikaan. Senaatti ei sallinut rakentaa enää uutta puukirkkoa, joten uusi pyhättö tehtiin paikallisesta harmaakivestä, jota tehostettiin punatiilimuurauksin. Kivikirkon suunnitteli Frans Sjöström, joka kuitenkin kuoli 1885 eikä nähnyt kirkkoa valmiina.


title: El-ahrairah

text: El Ahrairah on Richard Adamsin "Ruohometsän kansa" -kirjassa esiintyvä taruhahmo, kaniinien myyttinen esi-isä ja kieroilija. Kirjassa kaniinit kertovat usein tarinoita El Ahrairahista. El Ahrairah oli suuren kaniiniyhdyskunnan ylikani. Kun ruhtinas Sateenkaari kylvi porkkanoita ja toi El Ahrairahin luokse vakoojan, El Ahrairah varasti porkkanat ja pani vakoojan puhumaan hulluja oikeudenkäynnissä.


title: Surviving the World

text: Surviving The World (STW) on verkkosarjakuva, joka on jo kolmen vuoden ajan julkaissut uuden stripin joka päivä. Sen luoja ja tekijä on tutkijatiedemies Dante J.T. Shepherd, jonka avustajana toimii hänen koiransa German Shepherd. German on nimestään huolimatta (englannin german shepherd dog tarkoittaa saksanpaimenkoiraa) rodultaan Treeing Walker Coonhound. Dante Shepherd aloitti STW:n ollessaan professori Fred Paulson Institutessa Pennsylvanian Wincheck Cityssä, mutta on jatkanut sen päivittämistä Marylandin osavaltiossa sijaitsevaan Sharpe Valleyhin siirtymisestä huolimatta.


title: Surviving the World

text: STW lähestyy verkkosarjakuvaa omaleimaisesti käyttämällä piirrosten sijaan valokuvia liitutaulusta, jolle päivän luento on kirjoitettu ja jonka vierellä poseeraa useimmiten professori Dante itse. Tätä kommentoidaan myös sarjakuvassa itsessään. Sarjakuva toimii itsessään yliopistokurssikehystarinansa puitteissa sisältäen kotitehtäviä, lisämateriaalia ja "oppilaiden" kysymyksiä. Tällä hetkellä sarjakuvaa on ilmestynyt yli tuhat "oppituntia".


title: Surviving the World

text: Shepherd pitää myös välillä LiveStream-istuntoja, joissa hän näyttää reaaliajassa, miten piirtää sarjakuvan liitutaululle talonsa kellarissa. Danten tiedetään yleisön pyynnöstä imitoineen velociraptoria näiden istuntojen aikana.


title: Suuri sävelparaati

text: Suuri sävelparaati on Jack Witikan ohjaama suomalainen iskelmäelokuva vuodelta 1959. Se on ensimmäinen suomenkielinen pelkästään musiikkinumeroihin perustuva elokuva.


title: Suuri sävelparaati

text: Kuvitteellisen hyväntekeväisyyskonsertin kenraaliharjoituksiin sijoitetussa elokuvassa on kaikkiaan 32 esitystä, joita esittävät aikansa viihdetähdet. Mukana ovat muun muassa Juha Eirto, Eino Grön, Vieno Kekkonen, Laila Kinnunen, Brita Koivunen, Tapio Rautavaara, Annikki Tähti, Olavi Virta, Metro-Tytöt ja Kipparikvartetti. Puujalkavitsien laukojina esiintyvät kulissimiehet Eemeli ja Reino Helismaa.


title: Keuhkokalat (lahko)

text: Keuhkokalat (Lepidosireniformes) on varsieväisiin kuuluva kalalahko. Lahkoon kuuluu kaksi heimoa amerikankeuhkokalat (Lepidosirenidae) ja afrikankeuhkokalat (Protopteridae) ja yhteensä 5 lajia. Varhaisimmat lahkoon kuuluvien lajien fossiilit on ajoitettu varhaiselle devonikaudelle.


title: Keuhkokalat (lahko)

text: Keuhkokalojen lahkon kalat ovat ruumiiltaan pitkulaisia ja ankeriasmaisia ja suomut ovat pienet. Uimarakko on kehittynyt kahdeksi keuhkoksi ja lajien poikasilla on ulkoiset kidukset. Rinta ja vatsaevät keuhkokaloilla ovat sulkamaiset. Kuivan kauden ajan keuhkokalat viettävät horroksessa kuivuneiden järvien ja jokien pohjamudassa. Etiopiankeuhkokalan ("Protopterus aethiopicus") on todettu selviävän näin jopa neljän vuoden ajan.


title: Keuhkokalat (lahko)

text: Keuhkokalojen lahkon lajeja tavataan Etelä-Amerikasta ja Afrikasta makeista vesistä, järvistä ja joista. Kalat ottavat tarvitsemansa hapen keuhkoillaan ilmasta, jota ne käyvät hengittämässä keuhkoillaan veden pinnassa.


title: Huonpohjanvuoren kalliomaalaukset

text: Huonpohjanvuoren kalliomaalaukset sijaitsevat noin 16 kilometriä itäkoilliseen Asikkalan kirkosta. Maalaukset sijaitsevat Ruotsalaisen länsiosassa, lounaaseen katsovassa korkeassa kallioseinämässä. Maalaukset löysivät Lahden kaupunginmuseon kalliomaalausinventoinnin yhteydessä Hannu Poutiainen ja Janne Kinnunen vuonna 2003.


title: Huonpohjanvuoren kalliomaalaukset

text: Kallion pinta on jäkälän peitossa ja haittaa kuvien havainnointia. Ne kuviot, jotka havaittiin inventoinnin yhteydessä, olivat jäkälättömillä alueilla. Kuvioita on raportoitu kolmelta erilliseltä alueelta, jotka sopivat 9,5 metriä leveälle ja 2,5 metriä leveälle alueelle.


title: Huonpohjanvuoren kalliomaalaukset

text: Vasemmanpuoleinen maalausalue on vain 1 m korkea ja se sijaitsee noin 4 metrin korkeudella Ruotsalaisen pinnasta. Yksi tunnistettava kuvio esittää vasemmalle katsovaa hirveä, jonka jalat peittyvät jäkälään. Toinen kuvio sen vieressä esittänee eläintä. Hirvi on 18 cm pitkä ja 15 cm korkea ja toisen eläimen 17 cm leveä ja 13 cm korkea. Nämä kuviot on voitu maalata alapuolella olevalta terassilta.


title: Huonpohjanvuoren kalliomaalaukset

text: Keskimmäinen maalattu alue on pieni, mutta sijaitsee 6,3 m Ruotsalaisen yläpuolella. Toinen havaituista kuvioista esittää 26 cm leveää venekuviota. Sen 7 pystyviivaa esittävät mahdollisesti miehistöä. Toinen kuvio on veneen vieressä 14 cm etäisyydellä ja esittänee oikealle katsovaa eläintä tai usean kuvion yhdistelmää. Epäselvän kuvion leveys on 20 cm ja korkeus 27 cm. Kuvakentän yläosasta on myös hahmotettu ihmistä muistuttava kuvio.


title: Huonpohjanvuoren kalliomaalaukset

text: Oikealle laidalle jäävä kolmas kuvakentän osa on 1,5 m leveä ja 2,8 m korkea sijaiten noin 4 m Ruotsalaisen yläpuolella. Kentässä on useita kuvioita, mutta suuri osa niistä ovat epäselviä ja osin tuhoutuneitakin.


title: Huonpohjanvuoren kalliomaalaukset

text: Karttapaikka: Huonpohjanvuoren kalliomaalaukset


title: Epäpuhtaus

text: Epäpuhtaus on kemiallisessa koostumuksessa aineosa, joka heikentää varsinaisen koostumuksen puhtautta. Epäpuhtaus voi esiintyä mm. kiinteän aineen (mm. metalli), nesteen tai kaasun (mm. ilma) koostumuksessa.


title: Inside You

text: Inside You on yhdysvaltalaisen The Isley Brothers -nimisen soul-yhtyeen studioalbumi vuodelta 1981. Tuotanto on yhtyeen jäsenten aikaansaannosta. Yhdysvalloissa kustantaja on yhtyeen oma T-Neck Records Inc. luettelotunnuksen ollessa 37533 ja Euroopassa CBS:n Epic tunnuksella EPC 85252.


title: Inside You

text: Albumin perusnauhat on äänittänyt Tom Edmonds New Yorkissa Bearsville-studioilla. Kappaletta "First Love" lukuun ottamatta albumilla kuullaan jousisoittimia, jotka on äänitetty New York Cityssä Power Station -studiolla. Masteroinnin on tehnyt Stan Kalina New Yorkissa CBS:n äänitysstudioilla. Tähän on käytetty CBS DisComputer™ -systeemiä.


title: Inside You

text: Kansikuvan teossa yhtyeen vaatettajina ovat olleet Nashvillessä toimiva The Alamo ja newyorkilainen The Longhorn Leather, Inc. Kannen on suunnitellut Allen Weinbeg ja valokuvat on ottanut David Kennedy. Epic-merkillä ilmestyneen LP-levyn kantta on tehty Hollannissa.


title: Inside You

text: Kiitoksissa on mainittu Roger Mayer. Albumi on omistettu Isleyn veljesten äidille Sallye Bernice Isleylle.


title: Inside You

text: A-puoli


title: Inside You

text: B-puoli


title: Inside You

text:
Kappaleen "First Love" tekijä on David Townsend ja muiden
O. Isley, R. Isley, E. Isley, R. Isley, M. Isley ja C. Jasper. Nämä ovat The Isley Brothersin jäseniä. Julkaisuyhtiöt ovat Bovina Music Inc. ja April Music Inc. (ASCAP). Jälkimmäinen on oikeudenhaltija. Kappaleiden sanat on painettu LP-levyn suojapussiin.


title: Inside You

text: Levykannen kuvassa The Isley Brothersin muusikot ovat vasemmalta oikealle:Lisäksi mukana ovatJousi- ja puhallinsoittimien sovitukset on tehnyt Chris Jasper ja hän on myös johtanut ko. muusikoita.


title: Inside You

text: Jousisektio kappaleilla "Inside You", "Don't Hold Back Your Love", "Love Merry-Go-Round" ja "Welcome Into My Heart":


title: Inside You

text: Harpunsoittaja kappaleella "Don't Hold Back Your Love" on Gloria Agostini ja kappaleella "Welcome Into My Heart" Eve Otto.


title: Inside You

text: Jousisektio kappaleilla "Baby Hold On" ja "Love Zone":


title: Inside You

text: Kappaleen "First Love" puhallinsektio:


title: Inside You

text: Blues News -lehden numerossa 6/1981 on kopio englantilaisen Blues & Soul -lehden "Top American Soul Albums" -listasta ja siinä The Isley Brothersin "Inside You" (T-Neck 37533) on sijalla 9 edellisen sijoituksen ollessa 15.


title: Inside You

text: Blues News -lehden numerossa 6/1981 on kopio englantilaisen Blues & Soul -lehden "Top American Soul Singles" -listasta ja siinä The Isley Brothersin "Inside You" (T-Neck 02531) on sijalla 8 edellisen sijoituksen ollessa 20.


title: Inside You

text: Blues Newsin numerossa 2/1982 em. listalla The Isley Brothersin "Welcome Into My Heart" (T-Neck 02705) on sijalla 41 edellisen sijoituksen ollessa 39.


title: Inside You

text: Aarno Alén on esitellyt albumin Blues News -lehden numerossa 2/1982. Siinä hän toteaa, että yhtyeen musiikillinen uudistuminen hyväksi havaitulta linjalta on ollut 1970-luvulla vähäistä. Albumit, kuten tämäkin, ovat kuitenkin olleet hyvätasoisia. Tältä albumilta ei ole kuitenkaan saatu huippuhittiä. Albumin hyvänä puolena hän pitää muun muassa sitä, että Ronnie Isleyn terävä ote laulusolistina jatkuu tälläkin levyllä. Ykköspuolen vanhahtavaa, 1950-luvun doo-wop-balladia muistuttavaa päätöskappaletta Alén kehuu erityisesti.


title: Inside You

text: Blues News -lehden juhlanumerossa 100 (4/1986) on esitelty kaikkien aikojen soul-artisteja otsikon "Get Into Soul" alla ja siinä The Isley Brothersin suositeltavista albumeista on mainittu "Forever Gold" (T-Neck / Epic) sekä tässä käsitelty "Inside You" (T-Neck 37533).


title: Syyrian sisällissota

text: Syyrian sisällissota on Syyriassa käynnissä oleva aseellinen yhteenotto. Sota alkoi kansannousuna Bašar al-Assadin hallitusta vastaan. Eri ryhmiin kuuluvat hallitusta vastaan taistelevat maltilliset ja islamilaiset kapinalliset sotivat myös keskenään. Myös ulkovallat ovat sekaantuneet sotaan. Sota on luonut valtavan pakolaistulvan maan sisällä ja ulkomaille.


title: Syyrian sisällissota

text:
Aluksi pääosin hallitus, enenevissä määrin oppositio käytti aseita keväällä 2011 alkaneissa arabikevään protesteissa.
Konflikti laajeni maan laajuiseksi sisällissodaksi keväällä ja kesällä 2012.


title: Syyrian sisällissota

text: Konflikti on ainakin osin uskonsota. Hallitusta kannattavat šiialaiset alaviitit taistelevat kapinallisten sunnien kanssa. Sodan osapuolina on myös useita vähemmistöuskontojen edustajia.


title: Syyrian sisällissota

text: SOHR:n mukaan heinäkuuhun 2017 mennessä oli kuollut jopa 475 000 sotilasta ja siviiliä. Noin kymmenen prosenttia Syyrian sotaa edeltäneestä väestöstä oli helmikuuhun 2016 mennessä kuollut tai haavoittunut sodassa. Yli 7,6 miljoonaa oli vuonna 2015 maan sisäisessä evakossa. Elokuussa 2017 yli 5,1 miljoonaa ihmistä oli paennut Syyriasta sotaa ulkomaille. Sodan kaikki pääosapuolet ovat syyllistyneet vakaviin ihmisoikeusrikkomuksiin.


title: Syyrian sisällissota

text: Lähinnä sunnalaiset arabimaat ja länsimaat ovat tukeneet kapinallisia, Venäjä ja šiialainen Iran al-Assadin hallintoa. Useat maat alkoivat vuonna 2014 tehdä yhteistyötä Isis-järjestön kukistamiseksi.


title: Syyrian sisällissota

text:
Alaviitit olivat alkujaan Syyriassa vähemmistölahko. Ranskan siirtomaavalta edisti alaviittien nousua valtion johtoon.
Syyrian sotilasvallankaappaus vuonna 1963 synnytti maahan baath-puolueen diktatuurin. Yksipuoluejärjestelmä piti vuosikymmeniä yllä poikkeustilaa. Vuodesta 1970 vallassa olleet Assadit suosivat alaviitteja. Tämän hintana oli sunnien tyytymättömyys. Muslimiveljeskunta kapinoi Hamassa 1982. Hallitus kukisti rajoitetun kapinan pian ja verisesti.


title: Syyrian sisällissota

text: Syyrian militarisoituminen 2000-luvulla ja yksipuoluejärjestelmään liittyvä korruptio ovat olleet Lähi-idän vakavimpia. Salainen poliisi on tukahduttanut aseellisesti hallitusta vastaan suuntautuneet mielenilmaukset. Näitä olivat muun muassa druusien ja kurdien protestit.Markkinatalousuudistus lisäsi osaltaan eriarvoisuutta. Sen aiheuttama polttoaineiden, lannoitteiden ym. hintojen nousu vaikeutti viljelijöiden elämää. Syyrian koillisosissa oli poikkeuksellisen kuivaa vuosina 2006–2011. Sadot romahtivat hetkellisesti 2008, minkä seurauksena 1,5 miljoonaa ihmistä muutti lyhyessä ajassa kaupunkeihin ja alueet tyhjenivät. Kaupungeissa ihmiset asettuivat laitamille slummeihin, joissa elinolot olivat heikot. Kun markkintatalous eteni, se keskitti vaurauden harvojen käsiin. Vuodesta 2000 hallitus suosi kaupunkien kehittämistä maaseudun kustannuksella. Samaan aikaan äärimmäinen köyhyys, rikollisuus, prostituutio jne lisääntyivät. Joba Bashar Assad sanoi tammikuussa 2011, että "maa ei pysty tyydyttämään kaikkia kansalaisten perustarpeita". Syyrian hallitus ei juurikaan puuttunut slummeissa velloneeseen köyhyyteen, mikä nostatti tyytymättömyyttä hallitusta kohtaan.


title: Syyrian sisällissota

text:
Vuoden 2011 Arabikevään aiheuttamat levottomuudet levisivät myös Syyriaan.
Eräs mies sytytti itsensä bensiinillä tuleen al-Hasakahissa 28. tammikuuta 2011. Oppositio alkoi koota mielenosoittajia helmikuun alussa. Myöhemmin salainen poliisi pidätti ja kidutti lapsia, jotka olivat maalanneet hallituksen vastaisia graffiteja. Tämä laukaisi suuria mielenosoituksia ympäri Syyriaa. Alkoi väkivallan kierre.


title: Syyrian sisällissota

text: Turvajoukot ampuivat maaliskuun puolivälissä mielenosoittajia Daraassa. Muutaman päivän päästä protestoijat polttivat siellä baath-puolueen rakennuksen. Mielenosoitukset levisivät maaliskuun lopulla koko maahan. Myös Assadia tukevia mielenosoituksia pidettiin. Daraan lähetettiin sotilaita. Hallitus leimasi kaikki sen vastustajat terroristeiksi tai näiden myötäjuoksijoiksi. Puolisotilaallinen shabiha alkoi toimia Homsissa huhtikuun puolivälissä. Panssarivaunut, joukkopidätykset ja kidutukset estivät Assadin kaatumisen. Protestoijat alkoivat paikoin käyttää aseita viimeistään huhtikuussa mm. turvallisuuspoliisia vastaan.


title: Syyrian sisällissota

text: Presidentti yritti huhtikuussa hillitä protestointia myös rauhanomaisin keinoin muun muassa vapauttamalla poliittisia vankeja, erottamalla Daraan alueen kuvernöörin ja tiedustelujohtajan, lakkauttamalla poikkeustilan ja lupaamalla uudistuksia.


title: Syyrian sisällissota

text: Mielenosoituksia tulittamasta kieltäytyneitä sotilaita karkaili armeijasta. Ensi kertaa kapinalliset surmasivat hallituksen joukkoja merkittävästi kesäkuun alussa 2011. Sotilaskarkurit perustivat Vapaan Syyrian armeijan (FSA) kesällä 2011. Tämä erittäin hajanainen, huonosti johdettu ja aseistettu kapinallisjoukko alkoi toimia Homsissa ja muualla loppukesällä-syksyllä 2011. Maa oli elokuussa käytännössä sisällissodassa. Kapinalliset tekivät ensimmäisen merkittävän hyökkäyksensä Rastanssa, jossa syyskuun lopulla tuhosivat 15 hallituksen panssariajoneuvoa. YK ja Arabiliitto koettivat tarkkailijoilla ja välitysyrityksillään turhaan hillitä sotaa. Venäjä vastusti lännen mahdollista interventiota Syyriaan. Länsi halusi Assadin pois Syyrian johdosta. Näin rauhanprosessi ei edennyt. Kapinallisten toiminta oli pitkälle sissitoimintaa ja terrori-iskuja. Kun armeija tuli johonkin kapinalliskaupunkiin, kapinalliset yleensä pakenivat, mutta palasivat heti kun mahdollista. Monia hallitusta vastustavia ryhmiä syntyi. Oppositio pysyi hajanaisena ja riitaisana.


title: Syyrian sisällissota

text:
Väkivalta lisääntyi huomattavasti vuonna 2012. Suuria mielenosoituksia oli yhä. Kapinalliset etenivät monilla alueilla vuonna 2012. Tällöin alkoi Aleppon taistelu ja Damaskoksen taistelu. Monet kapinalliset vastustivat rauhaa. Vuoden 2012 lopulla hallituksen joukkojen tekemät myös siviileihin kohdistuvat pommitukset ja nälkäsaarto kapinallisalueita vastaan jatkuivat, ja islamistien ote näkyi yhä selvemmin kapinallisten riveissä. Hallitus kutsui kaikkia kapinallisia terroristeiksi.
Ulkomaisia taistelijoita saapui sotaan mukaan.


title: Syyrian sisällissota

text: Ääri-islam alkoi nousta Syyrian kapinallisten riveissä merkittäväksi tekijäksi vuonna 2012. Tämä johtui siitä, että al-Nusran rintaman salafisti-jihadistit kykenivät taistelemaan muita kapinallisia tehokkaammin ja luomaan toimivan siviilihallinnon. Opposition sisälle muodostui sodan uhka, kun ääri-islamistit surmasivat maltillisempia hallituksen vastustajia. Monia sunnalaisia taistelijoita ajoi jyrkkä fundamentalismi ja kostonhalu. Jihadistit uhkasivat alaviitteja ja muita toisuskoisia jopa kansanmurhalla. Niinpä kapinallisten ei uskottu luovan maahan demokratiaa. Islamin vaikutus näkyi selvemmin myös hallituksen riveissä. Hizbollahin taistelijat tulivat keväällä vuonna 2013 auttamaan hallitusta.


title: Syyrian sisällissota

text: Sota näytti vieläkin olevan tasapeli, mutta hallituksen joukot olivat vuoden 2013 lopussa jonkin verran niskan päällä. Vuonna 2013 monet opposition islamilaiset yhdistyivät Islamilaiseksi rintamaksi.


title: Syyrian sisällissota

text: Jyrkän islamilainen Isis eteni vuonna 2014 merkittävästi Syyrian kapina-alueella. Kurdit ajoivat Isisin pois Kobanesta. Yhdysvallat ja YK lievensivät ISIS:n takia Assadin vastaista linjaansa Sunnitaistelijat etenivät maalis-toukokuussa vuonna 2015 Assad ilmoitti heinäkuussa 2015, että armeija keskittyy miespulan takia puolustamaan vain tärkeitä alueita. Venäjä ja Iran alkoivat tukea näkyvästi Assadia syksyllä 2015. Hallitus aloitti liittolaistensa ja Venäjän ilmaiskujen tukemana suurhyökkäyksen kapinallisia vastaan. Hyökkäys eteni melko hitaasti ja kapinalliset käynnistivät paikoin vastahyökkäyksiä.